הוועדה לענייני ביקורת המדינה, כנסת 25, פרוטוקול מספר 91, 2024-02-05 00:00

מיקי לוי: בוקר טוב לכולם

מיקי לוי:  תודה רבה שבאתם

מיקי לוי:  היום יום שני, כ"ו בשבט התשפ"ד

מיקי לוי:  אני מתכבד לפתוח את ישיבתה של הוועדה לביקורת המדינה בנושא פעילות הממשלה למניעת פיטורי חיילי מילואים וצמצום הפגיעה בהם – בקשה לחוות דעת לפי סעיף 21 לחוק מבקר המדינה

מיקי לוי:  היום 122 יום לתחילת המלחמה, 136 חטופים עדיין נמצאים בשבי מפלצות החמאס

מיקי לוי:  אנחנו מתפללים לשובם הביתה, לחזרתם של כל חיילינו לשלום, ומתפללים להכרעה מהירה יותר של צה"ל את מפלצות החמאס

מיקי לוי:       במהלך השבועיים האחרונים נחשפנו לתופעה של פיטורי חיילי מילואים עם חזרתם למקום העבודה

מיקי לוי:  לאור ריבוי המקרים והטענות על פיטורי חיילי מילואים, גם של בנות הזוג, מצאתי לנכון לקיים דיון זה, שלא על בסיס דוח מבקר המדינה כלשהו, מכיוון שלא נמצאו כאלו בעבר, אלא על בסיס בקשה לחוות דעת

מיקי לוי:  אני סבור כי לכל הפחות יש מקום לבחון את הנושא ולדון בו, ובסופו של הדיון נחליט אם נצביע על בקשה לכתיבת דוח של מבקר המדינה או נסתפק בסיכום הדיון

מיקי לוי:       שמחתי לקרוא הבוקר על ההסכם בין יושב-ראש ההסתדרות ויו"ר נשיאות הארגון העסקי על הארכה של תקופת ההגנה מפיטורים למי ששירת יותר מ-60 יום, מחודש לחודשיים

מיקי לוי:  בשולי הדברים אגיד שזה לא מספק, אבל זה משהו

מיקי לוי:  התבשרנו גם על כך שבנות הזוג תקבלנה שמונה ימי היעדרות בתשלום

מיקי לוי:  כמו כן, השר בן צור התחייב לספק הגנה למשרתים ולבני ובנות זוגם

מיקי לוי:  כל אלו בשורות בהחלט חשובות ומשמחות, ועדיין אני סבור כי חובה עלינו לקיים את הדיון ושיח על תופעה מכוערת זו שנחשפנו אליה בשל פיטורים, גם אם בדין וגם אם לא בדין, של חיילים אשר מוסרים נפשם וגופם למעננו, ולשאול כמה שאלות חשובות, קשות ככל שיהיו

מיקי לוי:  למשל, כיצד  יטופלו המטופלים אשר מזמן פוטרו ממקומות עבודה? האם יש להם סיוע, הגנה? וכמובן, מה עושים וכיצד מתכוננים על מנת שמקרים מן הסוג הזה לא יישנו?      אני יכול להמשיך הלאה, חוק חיילים משוחררים שאני יכול לפרט אותו, חוק שוויון הזדמנויות, דוגמאות לפיטורי אנשי מילואים, דוגמאות לפיטורי נשות  מילואים

מיקי לוי:  החוק שלי מוכן כבר היום

מיקי לוי:  אני יודע שיש הרבה חוקים בנושא הזה

מיקי לוי:  החוק שלי הוא יותר מורחב  ויכלול גם את בנות הזוג או בני הזוג של חיילי המילואים

מיקי לוי:  לדוגמה, יש מה שנקרא פיטורים שקטים, מוציאים את האישה לחל"ת 70 יום, זה לא נכלל אגב בשום חוק מלבד החוק שאני מגיש

מיקי לוי:  עוברים 70 יום ואז הוא מפטר אותה באופן אוטומטי, היא מקבלת 70% מהשכר מביטוח לאומי ואחר כך מוצאת את עצמה בבית

מיקי לוי:  אסור שזה יקרה

מיקי לוי:  כולם לקחו את 30 הימים, האריכו ל-60 יום, האריכו ל-90 יום, זה עולם ומלואו

מיקי לוי:  יש כל כך הרבה בעיות וחורים בגבינה השווייצרית המחוררת הזאת, שראוי שנעשה את זה בצורה מושכלת, בשיתוף עם הארגונים השונים כדי להגן על חיילי המילואים

מיקי לוי:       בוקר טוב לנציגי משפחות החטופים

מיקי לוי:  כדרכי בקודש אתם תפתחו ותגידו את כל מה שעל לבכם, כל מה שאתם רוצים

מיקי לוי:  אנחנו עכשיו עובדים אצלכם, עם כל הכאב

מיקי לוי:  בבקשה

ענבל: בוקר טוב

ענבל:  אני ענבל, בת דודה של טל

ענבל:  הילדים של טל ואשתו חזרו ביום ה-50

ענבל:  אנחנו ביום ה-122

ענבל:  לפני שלושה ימים הפקתי אירוע בכיכר החטופים

ענבל:  העבודה הרגילה שלי הגיעה לבקר, מה שנקרא

ענבל:  לא חלמתי להפיק אירוע בכיכר החטופים, ליום ההולדת של טל

ענבל:  יום אחרי חגגנו, במירכאות, יום הולדת ארבע לבת של טל, והיא פשוט ביקשה שכל האבות יחזרו

ענבל:  כי היא לא יודעת שיש חטופים שהם לא אבות, היא ילדה בת ארבע

ענבל:  אז כן, יש לי ביקורת על המדינה שביום ה-122 אין לי תשובות לתת לילדה בת ארבע, כי גם אין לי תשובות לתת לעצמי מה קורה פה ואיך יכול להיות שאנחנו ביום ה-122 ואין לנו קצה חוט או אור שהוא בקצה המנהרה לגבי מצבם, לגבי מתי חוזרים הביתה, מתי אנחנו  חוזרים לחיים שלנו

ענבל:       אתם טיפה מתבלבלים, כולכם, ביום ה-122 שאין לנו תשובות עדיין ואין לנו ידיעה ואין כלום, ואתם מדברים על פיטורים של חיילים

ענבל:  אז יש לנו הרגשה שיש הרבה חטופים שעלולים להיות מפוטרים, שעלולים להיות כל מיני עניינים עם ביטוח לאומי, עם חובות של חטופים שלא שולמו, משכורות שלא נכנסו

ענבל:  אנחנו מתעסקים עם דברים חשובים ולא חשובים מספיק

ענבל:  היום בבניין הזה יש דיונים שאני לא מבינה את מהותם ואיך הם קשורים

ענבל:  למה אין קליטה של סלולר בנגב זה באמת חשוב, למה אין את חטופי הנגב בבית זה יותר חשוב

ענבל:  לדעתי האישית, אולי אני טועה

ענבל:  אין לנו עוד כוח להיות פה

ענבל:  אנחנו פה הרבה יותר מדי שבועות, והם שם הרבה יותר מדי ימים, ואנחנו דורשים מהבית הזה על כל יושביו ומגיעיו לצאת בקריאות של עסקה, ולא רק לדבר אלא גם לעשות

ענבל:  נמאס לנו מדיבורים וליטופים והבטחות ריקות מתוכן ומילים בלי משמעות

ענבל:  אנחנו רוצים דברים שקורים, אנחנו רוצים שהבית הזה לא יטרפד עסקאות שקורות

ענבל:  כשאנחנו מדברים על חטופים אנחנו לא מדברים על משהו רחוק

ענבל:  אלה המשפחות שלנו, אלה האחים שלנו, הילדים שלנו, החברים שלנו, וזה נראה שזה הפך להיות רק שלנו, וזה לא

ענבל:  זה שזה דפק בדלת שלי ואצלי במשפחה נחטפו שבעה, יופי

ענבל:  זה יכול היה לדפוק בכל דלת אחרת כאן

ענבל:  זה שאצלי במשפחה נרצחו שלושה, אותו משפט

ענבל:  זה יכול היה לדפוק בכל דלת אחרת כאן

ענבל:  אתם מתבקשים להתעורר

ענבל:  זה לא שהזמן עצר מלכת

ענבל:  לנו הוא עצר מלכת בשבעה באוקטובר, והזמן שלהם עצר ואוזל ואזל

ענבל:  כי כל מה שקיבלנו בחודשיים האחרונים זה גופות

ענבל:  וגם לא קיבלנו אותן, הגופות מוחזקות שם

ענבל:  הבית הזה, על כל יושביו ומגיעיו, צריך לצעוק, לעשות הכול ולא לחכות עוד יום אחד שעוד מישהו מאתנו יהיה בתוך הרולטה עם הסרטון שאנחנו נקבל או עם הודעה של "הותר לפרסום"

ענבל:  אנחנו לא מאחלים לאף אחד להיות בתוך הרולטה הזאת

ענבל:  אנחנו רוצים שזה יסתיים עבור כולם

ענבל:  תודה

עילי דוד: זה היום ה-122

עילי דוד:  זה לא בוקר טוב ולא שום דבר

עילי דוד:  בשבילנו כך הימים עוברים, בספירה

עילי דוד:  אני עילי דוד, אני בן 26

עילי דוד:  אני אחיו הגדול של אביתר דוד שנחטף מהנובה וציין לפני קצת יותר מחודש את יום הולדתו ה-23 בשבי חמאס

עילי דוד:  אח שלי הלך למסיבה עם חברים בשביל ליהנות, בשביל לעשות מה שחבר'ה בגיל שלו עושים, והוא משלם על כך בכך שהוא עובר גיהינום

עילי דוד:  ממש ברגעים אלה הוא נמצא בגיהינום והוא צריך לשרוד

עילי דוד:  זה כנראה הדבר היחיד שהוא חושב עליו, איך אני שורד, איך אני עובר את השעה הקרובה, איך אני עובר את היום הקרוב

עילי דוד:  הוא וחבר טוב שלו, גיא גלבוע דלאל, נחטפו ביחד מהמסיבה, ושני חברים אחרים שלהם, רון צרפתי ועידן הרמתי, שהיו יחד איתם ברכב, נרצחו

עילי דוד:       לאחרונה אנחנו שומעים בתקשורת התבטאויות שאני לא מאמין שהגענו לרגע הזה

עילי דוד:  אנחנו שומעים בתקשורת התבטאויות שקוראות להקרבת חטופים – לא מאמין שזה יוצא לי מהפה ואני לא מאמין שהגענו לרגע הזה

עילי דוד:  אני קורא מכאן לכל חברי הכנסת שיושבים פה ולכל הנוגעים בדבר, תעשו מה שאתם יכולים בשביל לא לתת לפלגנות ולצביעת צבע פוליטי של כל מאבק כזה או אחר על חשבוננו, על חשבון הגב שלנו, על חשבון הילדים שלנו והאחים שלנו

עילי דוד:  הפקרנו אותם פעם אחת, אסור לנו להפקיר אותם שוב

עילי דוד:  נפקיר אותם שוב – הפסדנו הפסד שהוא  מוסרי, הפסד שהוא אסטרטגי

עילי דוד:  אנחנו מוותרים על הריבונות של מדינת ישראל, שגם ככה נפגעה קשות

עילי דוד:  אם לא נחזיר אותם, ויתרנו על הריבונות פה, חד וחלק

עילי דוד:  אני מפחד לצאת מהבית שלי

עילי דוד:  המשפחה שלי גרה בכפר סבא, אנחנו צמודים לקלקיליה

עילי דוד:  אף אחד לא מבטיח לי שמחר בבוקר לא יגיע מחבל ויתקע לי כדור בראש או יחטוף אותי

עילי דוד:  אם אח שלי חוזר אולי תהיה לי תקווה ואולי אצליח להאמין שהריבונות חזרה

עילי דוד:  אז אני קורא לכם בבמה שנתתם לי פה, אל תפקירו אותם שוב

עילי דוד:  תחזירו אותם אלינו הביתה

עילי דוד:  אני רוצה גם להגיד תודה

עילי דוד:  זה לא מובן מאליו שאתם נותנים לנו את הבמה הזאת

עילי דוד:  ושיהיה לנו יום מועיל

שרולי: בוקר טוב

שרולי:  שמי שרולי, אני הבן המאומץ של עמירם ונורית קופר שנחטפו מניר עוז באותה שבת

שרולי:  נורית חזרה, עמירם עוד שם

שרולי:  לא התכוונתי לדבר פה, וזו פעם ראשונה שלי פה בכלל במוסד הזה, כי בדרך כלל אני רגיל שאני מטופל מרחוק וזה בסדר

שרולי:  אבל אני פה כדי להגיד את מה שיש לי להגיד ולראות מה קרה לעניין הזה של המוסד שאמור לטפל בי וכנראה הפסיק

שרולי:  אני לא אבזבז את הזמן היקר של הוועדה, חיילי מילואים זה חשוב והדיון בהם הוא גם חשוב

שרולי:  אני רק מבקש להגיד דבר אחד

שרולי:  בזמן האחרון עלה עניין המחיר הנורא שמשלמים על 136 חטופים, שהוא לא מתקבל והוא נוראי בגודל, והפסקות לחימה וסיפורים

שרולי:  אני רק רוצה שתזכרו דבר אחד, ואם תיזכרו בזה הלילה לפני שאתם הולכים לישון אז היה שווה לי כל המסע הזה לפה

שרולי:  המחיר הוא לא על החטופים, המחיר הוא על החזרת האמונה והביטחון של האזרחים במדינה הזאת במוסדות שלה

שרולי:  זה בכלל לא שייך לחטופים

שרולי:  החטופים לא יחזרו כולם, זה ברור לנו לגמרי

שרולי:  אבל אם ייראה שהמדינה לא עשתה את הכול כדי להחזיר אותם, המדינה הזאת תחדל מלהתקיים

שרולי:  זה הכול

שרולי:  וזה המחיר ועל זה משלמים

שרולי:  לא על חטופים ולא על גופות ולא כלום, אלא על החזרת הביטחון והאמונה במדינה הזאת ובמוסדות שמנהלים אותה

שרולי:  תודה

בניה תם: אני בניה תם

בניה תם:  אני בן דוד של איתן מור שנחטף מהמסיבה בנובה בשעה שחילץ גופות מהמסיבה

בניה תם:  אני מתגעגע לבן דודי, לאיתן

בניה תם:  אנחנו קרובים מאוד בגיל

בניה תם:  איתן הוא בן 24, שנתיים מתחתיי

בניה תם:  הלוואי וכל הסיפור הזה לא היה קורה והוא היה כאן לידי והייתי רואה אותו ומחבק אותו

בניה תם:  באמת געגוע מאוד עמוק ולחץ וחרדות שמלוות אותי ואותנו במשפחה

בניה תם:  לא קל לנו

בניה תם:  אני מקווה שאתם מנסים להבין

בניה תם:  יחד עם זאת, בעקבות העסקה שהולכת ומתרקמת, אנחנו עדיין לא יודעים פרטים, אני פה כדי לדרוש, כדי לבקש לא ללכת לעסקה שמפרידה בין חטוף לחטופה, בין חטוף מבוגר לחטוף צעיר, בין חיילת לאזרח

בניה תם:  כולם חטופינו, כולם אזרחינו, כולם קרובי משפחתנו ואנחנו רוצים לראות כאן את כולם ביחד ולא בטפטופים

בניה תם:       הנושא השני

בניה תם:  אני לא נגד עסקה טובה

בניה תם:  אני בעד עסקאות עם אחריות, עם היגיון

בניה תם:  אני מתנגד לעסקאות של הפקרות, לעסקאות של ביזיון

בניה תם:  לא נסכים למציאות שבה אלפים או מאות רוצחים טרוריסטים, ייתכן אפילו שחלקם השתתפו בטבח בשבעה באוקטובר, אנשים שאנסו ורצחו וטבחו ושרפו גופות של תינוקות, אימהות – אנחנו נשחרר אותם? זה ייתכן לאדם בר דעת להגיע לעסקה כזאת?       אני מגיע מפה לנושא אחר

בניה תם:  כדי להגיע לעסקה טובה צריך להגביר את הלחץ הצבאי על חמאס

בניה תם:  חמאס לא מכבד אמנה, חמאס לא מכבד הסכמים

בניה תם:  חמאס מבין כוח, חמאס מבין עוצמה, ולנו יש הכוח והעוצמה כדי להכניע אותו

בניה תם:  ומתוך זה להגיע לשחרור חטופים בניצחון ולא ברפיסות

בניה תם:  אני מפה מחזק את חברי הממשלה, את חברי הקבינט, קורא להם להמשיך לתת לצה"ל לנצח, ומתוך הניצחון להשיב לנו את כל החטופים שלנו במהרה

בניה תם:  תודה

מיקי לוי: תודה רבה

מיקי לוי:  כמובן שאני לא אהיה השופט בין שתי תפיסות העולם

מיקי לוי:  אני יכול להגיד רק את תפיסת העולם שלי

מיקי לוי:  בבקשה

עמיחי שטיינברג: בוקר טוב

עמיחי שטיינברג:  אני חבר בפורום הגבורה של המשפחות השכולות

עמיחי שטיינברג:  אח של אל"מ יונתן שטיינברג, מח"ט הנח"ל שנפל בשמחת תורה

עמיחי שטיינברג:  אנחנו קוראים לו יוני

עמיחי שטיינברג:       יוני אחי הגדול היה איש צבא גדול, מצביא גדול, ויחד עם זאת איש חינוך גדול שחינך את חייליו

עמיחי שטיינברג:  בכניסתו לתפקיד הוא אמר שלוש מילים: לרצות, להתכונן ולנצח

עמיחי שטיינברג:  בשלוש מילים אלו פנה אחי בכניסה לתפקיד ואמר: את הרצון לא ניתן לקנות בכסף, אלא בתודעה עמוקה של השורשים שלנו, מאין באנו, מה תפקידנו בעולם הזה

עמיחי שטיינברג:  היה ברור לו שהתשתית של הניצחון מונחת ברצון, בתודעה, בהכרה ברורה שחיילי צה"ל הם שליחים של עם ישראל לדורותיו

עמיחי שטיינברג:  אני הגעתי לכאן לחזק את היושבים בחדר הזה ובבניין הזה, ואת כל עם ישראל

עמיחי שטיינברג:  צריך רצון להכניע את האויב

עמיחי שטיינברג:  צריך להבין באיזו נקודת זמן אנחנו נמצאים

עמיחי שטיינברג:  זו נקודת זמן היסטורית שלא תחזור חלילה

עמיחי שטיינברג:  חייבים לנצח הכרעה ברורה את האויב, ללא גמגומים, ללא חשיבה לאחור

עמיחי שטיינברג:  הכי קל זה לרוץ קדימה, אבל הכי קשה זה להמשיך ולרוץ

עמיחי שטיינברג:  להמשיך לרוץ בריצת הספרינט הזאת שיצאנו אליה בשבעה באוקטובר להגן על עם ישראל ולנצח את האויב, אבל הריצה הזאת חייבת להימשך

עמיחי שטיינברג:      אני אגיד את המילים שיוני אמר בטקס ההשבעה לחיילי הנח"ל: חיילים יקרים, צמד המילים "אני נשבע" שהכרזתם כאן בגאון הינן המשך ישיר למילה אחת חדה וברורה שהטמיע בנו אבי האומה הישראלית, הנני

עמיחי שטיינברג:  הנני מוכן לכל משימה, הנני מוכן להגן על המדינה, הנני מוכן למסור את הנפש למען מולדת אהובה

עמיחי שטיינברג:  ההבנה כי לא האני הפרטי הוא זה שעומד במרכז, אלא חיילי הכלל, העם והמדינה

עמיחי שטיינברג:      יוני שלנו פעל כל חייו מתוך תחושת שליחות עצומה לעם ישראל

עמיחי שטיינברג:  הוא ומשפחתו, תחושת שליחות של מסירות נפש בחיים וגם במוות למען עם ישראל

עמיחי שטיינברג:  ומכוח השליחות הזאת הוא הבין את גודל השעה ואת גודל האחריות שמוטלת עליו כשהוא נלחם ורץ לתוך המחבלים כדי לחתור לעזור לחייליו

עמיחי שטיינברג:  חייבים להמשיך בלחימה נחושה

עמיחי שטיינברג:  אסור לעצור את הלחימה הנחושה

עמיחי שטיינברג:  לבוא לעסקאות מתוך עמדה של מנצחים, לא מתוך רפיסות

עמיחי שטיינברג:  זו צוואת הנופלים, להמשיך עד הניצחון ולהביא ניצחון לדורות למען הנופלים, למען השגת מטרות המלחמה, החזרת החטופים וניצחון מוחץ מול אויבינו

עמיחי שטיינברג:  אנחנו חייבים את זה לחיים ואנחנו חייבים את זה לנופלים, וזאת תהיה נחמתנו

עמיחי שטיינברג:  תודה

מיקי לוי: תודה רבה

מיקי לוי:  פרופ' לוין, בבקשה

חגי לוין: אני ראש מערך הבריאות של מטה משפחות החטופים

חגי לוין:  יש שותפות גורל בין החיילים לבין החטופים, בין משפחות המילואימניקים למשפחות החטופים

חגי לוין:  אני גם רואה את הפגיעה הבריאותית והכלכלית שחוות המשפחות במסע הזה שהן גויסו אליו בלי שהן קיבלו צו 8, וחובתנו לעשות הכול גם כדי לשמור על הזכויות של חיילי המילואים והמשפחות שלהם, וגם של משפחות החטופים, שאלה דברים שלאו דווקא כתובים בחוק בישראל

חגי לוין:  אבל צריך לראות איך אנחנו מגנים עליהם במצב הבלתי נסבל הזה

חגי לוין:  מאוד פשוט, כמו שבשבועת החובש לא מפקירים פצועים בשטח, אלה הפצועים שלנו, החטופים, וזה יהיה כתם מוסרי אם לא נעשה הכול כדי להחזיר אותם הביתה בשלום

חגי לוין:  תודה

מיקי לוי: ברור שיש כאן שתי תפיסות עולם, ואני קטונתי מלהתערב בעניין הזה

מיקי לוי:  אני אישית מעורב, הגננת של הנכד שלי, אביבה, הייתה חטופה 52 ימים, ובעלה עדיין נמצא שם

מיקי לוי:  אם החטופים לא יחזרו החברה הישראלית לא תתאושש

מיקי לוי:  צה"ל חזק, צה"ל יכול להכריע, צה"ל יכול לטפל בסינוואר

מיקי לוי:  לקח לנו עשר שנים להרוג את מחבלי מינכן שפגעו בספורטאים שלנו

מיקי לוי:  ידה של ישראל היא יד ארוכה

מיקי לוי:  לחברה הישראלית יהיה קשה להתאושש אם הם יחזרו בארונות מתים

מיקי לוי:  אני לא רוצה להוסיף כי אני לא רוצה להביע את דעתי דווקא פה

מיקי לוי:  הבעתי את דעתי לא פעם אחת, גם חטפתי, אבל הלוואי

מיקי לוי:  אני פותח כל  ישיבה שלי בדאגה לשלומם של חיילי צה"ל, הבן שלי במילואים, סיירת גולני

מיקי לוי:  גם אנחנו מוטרדים, גם אנחנו דואגים, אבל אין לנו ברירה

מיקי לוי:  אין לנו לאן ללכת אחרי אלפיים שנה שחזרנו לכאן

מיקי לוי:  צריך למצוא את האיזונים

מיקי לוי:  צריך להחזיר אותם הביתה

מיקי לוי:  מדינת ישראל כשלה, אנחנו כולנו כשלנו במתן הגנה לאותם אנשים ששלחנו אותם לשם

מיקי לוי:       בכל פעם אני פותח את הישיבות שלי עם תפילה לחזרתם, עם תפילה לשלום חיילי צה"ל ולהכרעת מפלצות החמאס

מיקי לוי:  אני רוצה להודות לכם

מיקי לוי:  תודה רבה שבאתם

מיקי לוי:  אנחנו נושאים תפילה שכל רצונותינו יבואו לידי ביטוי, שהחטופים יחזרו לא בארונות מתים, שחיילי צה"ל ישמרו על נפשותיהם ויכריעו את מפלצות החמאס

מיקי לוי:  מתפללים לזכרם של אלה שמסרו את נפשם על הגנת המדינה

מיקי לוי:  כבן למשפחה שכולה אני מבין מה אתה מרגיש

מיקי לוי:       קשה מאוד להמשיך בשגרה אבל אין לי ברירה, אני צריך להגן גם על חיילי המילואים

מיקי לוי:  העמותה למען משרתי המילואים, בבקשה

מיקי לוי:  נתחיל הפוך, לא ממשרדי הממשלה

אופיר כץ: אנחנו כבר עבדנו עם מבקר המדינה

אופיר כץ:  הוא פנה אלינו כבר

אופיר כץ:  אני אעיר הערה אחת, במסגרת הביקורת אני מבקש לשים לב גם לנקודה של הוצאת חיילי מילואים לחל"ת תוך כדי המילואים

מיקי לוי: אני מטפל בזה בחוק שלי

מיקי לוי:  ציינתי את זה

מיקי לוי:  אני לא יכול לפרט את כל הדוח שלי

מיקי לוי:  ראיתי את כל האחרים מה הם עשו, הם הלכו על הטכני

מיקי לוי:  אני הולך על המהות

מיקי לוי:  לצערי אני לא יכול להוציא את זה בשם הוועדה, אלא גם כאיש אופוזיציה

מיקי לוי:  מצדי שהממשלה תיקח, תעשה איזשהו שילוב בין כלל החוקים שהגישו

מיקי לוי:  אני חושב שעם הניסיון שלי בבית הזה גם כאיש מילואים, גם עם בן במילואים וגם כלתי היא פעילה מאוד בעמותה למען אנשי המילואים, הרכבנו איזשהו חוק

מיקי לוי:  הוא לא מושלם, אני צריך עוד להיעזר בכם, אבל אני חושב שהוא נותן פתרונות

מיקי לוי:  אף אחד לא הכניס את נושא החל"ת, אני אומר לך את זה באחריות

מיקי לוי:  קראתי לזה הפיטורים השקטים, ואני מכניס את זה

מיקי לוי:  אני לא צריך את החוק, שהממשלה תעשה איזון בין כלל החוקים ותגיש חוק שיגן עלינו, על הילדים שלנו, על החברים שלנו, על העם שלנו

אופיר כץ: אני במידה מסוימת מרגיש שאולי איחרנו את המועד

אופיר כץ:  אני שמח שהבעיה נפתרה במידה מסוימת

שפרה שחר: אפשר לפתור את זה בדרכים אחרות, על ידי פיצוי או מורשת הגנה

אופיר כץ: חלק גדול מהמוטיבציה היה הנושא של ההפרשות הסוציאליות, ואם ההסכם שנחתם אתמול יצא לפועל, ואין סיבה שהוא לא יצא לפועל, אז במוטיבציה להוציא חיילים לחל"ת תרד

אופיר כץ:  אבל הנושא הזה חייב למצוא פתרון, כולל בענישה

מיקי לוי: אם הוא לא ילך בחקיקה, נמצא את עצמנו בעוד כמה שנים באותה נקודת התחלה

מיקי לוי:  לכן אנחנו נחושים, לפחות חבריי ואני, ללכת לחקיקה

מיקי לוי:  יש תמימות דעים בבית הזה, אנחנו מגנים על האנשים שאנחנו שלחנו אותם

מיקי לוי:  חלקם הם אנשינו

מיקי לוי:  כי הנה סגן אלוף ומשרת עדיין במילואים

מיקי לוי:  לצערי זו פעם ראשונה שאותי לא רצו ומצאתי את עצמי בלי אפוד ובלי נשק

מיקי לוי:  אומנם פקיד בכיר, אבל זה משגע אותי

מיקי לוי:  אבל אין ברירה

מיקי לוי:  אנחנו נחושים להגיש את החוק

אופיר כץ: אני רק אתקן את אדוני, זה השנה, לא בשנים הבאות

אופיר כץ:  2024 תהיה שנה עמוסה

מיקי לוי: אם לא נעשה את זה נמצא את עצמנו בשנים הבאות כך

מיקי לוי:  אנחנו נעשה את זה עוד השנה, עוד במושב הנוכחי, חבריי ואני

מיקי לוי:  אגב, אין הבדל בין אופוזיציה לקואליציה, זה לא פוליטי

מיקי לוי:  יש הרבה חברי כנסת שהגישו

מיקי לוי:  נצטרך לעשות איזשהו איזון, לקחת את הדברים הטובים מכל חוק ושהממשלה תגיש את זה כדי שיהיה לזה סיכוי לעבור

אופיר כץ: אני אוסיף עמדה שאולי עלולה להישמע לא פופולרית, אבל אנחנו צריכים מאוד להיזהר גם מעודף הגנה

אופיר כץ:  אם רוצים לתת הגנה של 90 ימים זה בעייתי

אופיר כץ:  שמענו את זה בבית הזה שרוצים לתת 90 ימים הגנה אחרי חזרה מהמילואים

אופיר כץ:  לטעמנו זה עלול דווקא להרתיע

אופיר כץ:  ההסדר הנוכחי של 30 ימים אולי לא היה מספק, וההסכם אמור לפתור את זה, להאריך את זה ל-60 ימים

אופיר כץ:  אבל אני מבקש לשים לב לעוד נקודה

אופיר כץ:  היום החקיקה מדברת על איסור פיטורים תוך כדי ולאחר שירות מילואים

אופיר כץ:  החקיקה לא מדברת על מה קורה אם חייל מילואים קיבל צו להתייצב – אני לא מדבר על צו 8, אני מדבר על צווים רגילים – שהוא נדרש תוך 45 ימים או 30 ימים, כל צו והזמן שהוא נותן לו, להגיע לשירות מילואים

אופיר כץ:  המעסיק רואה שהעובד ייעדר תקופה ממושכת ומפטר אותו, או מוציא אותו לחל"ת לצורך העניין

מיקי לוי: הוא לא יוכל אחרי החוק שלנו, אל תדאג

שפרה שחר: גם היום הוא לא יכול

מיקי לוי: הוותיקים כאן מכירים אותי, אלה שמופיעים אצלי הרבה

מיקי לוי:  אני לא מרשה פינג-פונג, אחרת אני לא גומר

מיקי לוי:  כולם ידברו, אין פינג-פונג

מיקי לוי:  בבקשה

אופיר כץ: האיסור הנוכחי הוא איסור בתקופה ולאחר, הוא לא איסור שמקדים

אופיר כץ:  וצריך להרחיב את האיסור הזה לתקופה שמרגע שהוא קיבל את הצו עד 30 או 60 יום לאחר החזרה

אופיר כץ:  זאת נקודה שאנחנו נבקש לשים לב אליה ולתקן אותה

אופיר כץ:  תודה רבה

מיקי לוי: היא בתוך החוק שלי

אופיר כץ: אני לא ראיתי, סליחה

מיקי לוי: אתה צודק

מיקי לוי:  אבל מכיוון שאני בתוך הערבוב הזה, אז הדקויות האלה ידועות לי

מיקי לוי:  אבל אנחנו לא מסכימים איתך ש-60 יום זה ירתיע

אופיר כץ: אני חושב ש-90 יום זה בעייתי, 60 יום זה איזון

מיקי לוי: אישה בהיריון שבאה לראיון, שואלים אותה אם היא בהיריון? למה צריך לשאול סגן אלוף אם הוא מג"ד, או סרן אם הוא מ"פ? ואז הוא אומר: רגע, מה פתאום, עכשיו אני אקח אותו? זה גם בתוך החוק שלי

מיקי לוי:  אגב, אני מגן גם על העסקים

מיקי לוי:  אני חושב שאם אנחנו נעשה ל-90 יום איש המילואים יוכל לחזור ולהוכיח את עצמו שאכן הוא ראוי לקבל את המשך העבודה

מיקי לוי:  ברגע שאתה נותן לו 30 או 60 יום קל מאוד לפטר אותו, לקחת מישהו אחר ושלום על ישראל

מיקי לוי:  אנחנו צריכים לתת הזדמנות לאיש המילואים להוכיח את עצמו, ועל זה אני נלחם

מיקי לוי:  תודה רבה לך

אופיר כץ: אם אדוני פתח את הדלת של חוק שוויון הזדמנויות, אז אני אעיר שאולי הגיע הזמן להוציא מהחוק את נושא הפרופיל, שיש איסור לבקש פרופיל במהלך ראיון

מיקי לוי: ברגע שאסור לו לשאול אותו אם הוא איש מילואים או לא, נגמר הסיפור

מיקי לוי:  אסור לו לשאול אותו מה הפרופיל

מיקי לוי:  לכן נתתי הגנה גם לעניין הזה

מיקי לוי:  בתוך עמי אני חי, אני יודע את הסיפור הזה

מיקי לוי:  קצינים ברמת מ"פ, ברמת מ"מ אפילו, לא מתקבלים לעבודה בגלל הדבר הזה

מיקי לוי:  אחד מאנשי הצוות שלי סיים 110 ימי מילואים, הוא רב סרן, אם הוא היה במקום אחר הוא היה מפוטר

אופיר כץ: ליושב משמאלך יש גם סיפור בעניין הזה

מיקי לוי: אל תדאג, שאבתי ממנו גם קצת מידע

מיקי לוי:  בית חם לכל חייל

מיקי לוי:  שלוש דקות

שפרה שחר: אנחנו גם בשגרה, לא רק במלחמה, נאבקים כבר 14 שנה כאן לטובת חיילי המילואים, לא רק לחיילי חובה, ועכשיו כמובן ביתר שאת

שפרה שחר:  אני כאן בשני כובעים

שפרה שחר:  בכובע אחד יש לי בן שעדיין ביום ה-122 לא השתחרר

שפרה שחר:  יצאו מעזה סוף סוף לפני יומיים, אבל עדיין במילואים 122 יום

שפרה שחר:  ואני גם מעביד

שפרה שחר:  ובתור מעביד בעמותה יש לי שישה אנשי צוות שהם במילואים, שניים מהם השתחררו בשבוע האחרון

שפרה שחר:  אני לא יודעת אם אנשים יודעים, אבל במדינת ישראל כדי לצ'פר את העמותות ואת הארגונים החברתיים יש תוספת 8% מס מעביד לעמותות, ואת זה אנחנו סופגים

שפרה שחר:  אבל כמובן שבעמותה שלי לא יעלה על הדעת שאני אפטר מישהו, למרות שאנחנו סופגים לא מעט עלות מעביד על כך שאנחנו מעסיקים מילואימניקים

שפרה שחר:  ואני יכולה להגיד לכם שמאה אחוז מהצוות שלי במילואים

שפרה שחר:  אני יכולה לומר ששני הבנים הפרטיים שלי, שאחד מהם הוא רב סרן, עצמאיים כיוון שכאשר הם היו שכירים זה היה בלתי אפשרי עם רמת המילואים שהם עושים

שפרה שחר:  הגענו למצב במדינה הזאת שאי אפשר להיות שכיר בצורה מכובדת, במקומות שלא אחשוף כאן אבל מקומות שלא הייתם מאמינים, שממש לא אהבו את זה שהם עושים הרבה ימי מילואים

שפרה שחר:  אני מדברת על שגרה, לא על מלחמה

שפרה שחר:       נמצא כאן ראש אגף חיילים משוחררים

שפרה שחר:  התפרסם אתמול לפחות שיש לא מעט חברות שקיבלו אישור מכם לפטר חיילי מילואים

שפרה שחר:  משום שאם חברה פשטה רגל ופיטרה 100 עובדים כי אין לה כסף לשלם משכורות, ובתוך זה 30 הם חיילי מילואים, אז  אפשר להבין את זה

שפרה שחר:  כי מה לעשות, הם לא פיטרו אותם בגלל שהם חיילי מילואים, אלא בגלל שהם פיטרו את כל העובדים כי אין להם כסף לשלם

שפרה שחר:  ואז אנחנו צריכים לבדוק מה אנחנו עושים עם חיילי המילואים, איך אנחנו מפצים אותם על הסיטואציה הזאת שנוצרה, ורק אחרי הפיצוי הזה נותנים להם את ימי האבטלה שמגיעים להם בחוק כמו לכל אזרח ישראל

שפרה שחר:  אבל אני מבקשת מכבוד היושב-ראש לבקש ממשרד הביטחון הבהרות האם זאת הסיטואציה

שפרה שחר:  מיד אקרא את הנתונים שהתפרסמו, אם הם נכונים

שפרה שחר:  יש לא מעט חברות שקיבלו אישור ממשרד הביטחון לפטר אנשי מילואים

שפרה שחר:  אז מה הסיטואציה? כי אם הסיטואציה באמת בלתי נמנעת, אז אין מה לעשות וצריכים לראות איך מפצים אותם

שפרה שחר:  ואם לא, זה חמור מאוד

שפרה שחר:  כי אם מפטרים את הבן שלי בזמן שהוא יושב בעזה, זה חמור מאוד

שפרה שחר:  יש 233 מעסיקים שביקשו לפטר

מיקי לוי: תודה רבה לך

מיקי לוי:  אנחנו נשאל גם את השאלה הזאת

מיקי לוי:  תנועת הביטחוניסטים, בבקשה

מישל בוסקילה: בוקר טוב

מישל בוסקילה:  אני מזכ"ל תנועת הביטחוניסטים

מישל בוסקילה:  קודם כל, כבוד גדול לשבת פה אחרי 100 יום לצד משה טור פז במילואים

משה טור פז: היינו באותו תפקיד

מישל בוסקילה: חלקנו אותו תפקיד

מישל בוסקילה:  זה באמת כבוד גדול

מישל בוסקילה:       מדינת ישראל נמצאת באחד המבחנים הגדולים ביותר שלה, גם מבחינה ביטחונית וגם מבחינה חברתית

מישל בוסקילה:  כולם מסכימים על זה

מישל בוסקילה:  בחלק הראשון של המבחן האזרחים עמדו, הם קמו והתגייסו והגיעו כולם, עזבו את משפחתם ואת מקום עבודתם כדי להגן על המדינה

מישל בוסקילה:  עכשיו בחלק השני של המבחן המדינה נדרשת להגן על האזרחים שלה, לתת להם את המעטפת הנדרשת כדי לחזור חזרה לחיים שאותם הם עזבו ולהמשיך בשגרת יומם, וגם כדי לחזור ולהתגייס ביום מן הימים, ויכול להיות שהיום הזה יהיה מאוד קרוב שוב

מישל בוסקילה:  אני חושב שבמבחן הזה מוסדות המדינה חייבים לעבור את המבחן הזה בציון גבוה, כדי שאנשים שאיבדו את תחושת הביטחון לא יאבדו גם את הביטחון הכלכלי והתעסוקתי

מישל בוסקילה:       אני חושב שהחקיקה היא פתרון מצוין, וגם הסעיפים שמנית בתוך החקיקה

מישל בוסקילה:  אני חושב ש-90 יום זה הזמן הנכון, כי אפילו בחלק מחוזי העבודה 90 יום זה הזמן שדורשים מעובד להוכיח את עצמו, עם או בלי קשר למילואים, ולכן זו בדיוק תקופת הזמן הנכונה

מישל בוסקילה:  אני חושב שצריך להעמיד לרשות אנשי המילואים סל של ייעוץ משפטי חינם

מישל בוסקילה:  אנשים שנקלעים לסיטואציה כזאת לא יודעים מה זכותם, וצריך להעמיד להם סל כזה

מישל בוסקילה:  אנחנו כתנועת הביטחוניסטים מתנדבים להעמיד ייעוץ טלפוני חינם לכל איש מילואים שנזקק ולהיעזר בעורכי דין רבים שנמצאים בתנועת הביטחוניסטים

מישל בוסקילה:  גם למעסיק צריך לעזור, גם לו צריך לסייע בייעוץ, אפילו כלכלי ותעסוקתי, כי גם הוא איש מילואים שחזר וצריך להעסיק אנשים, והוא עצמו איבד את פרנסתו

מיקי לוי: משרד הביטחון, צה"ל, תגידו לנו אחר כך אם יש איזשהו פן של ייעוץ משפטי

מיקי לוי:  אני בטוח שקיים

איל הנס: תקבלו תשובה

איל הנס:  שרון כנראה מכירה את זה

מיקי לוי: שרון כל כך הרבה שנים בצבא, בוודאי היא מכירה את זה

מישל בוסקילה: אני חושב שבנושא 90 הימים שציינת פה, צריך בסופו של דבר שמינהל ההסדרה והאכיפה במשרד העבודה יבדוק תלונות שיש בהן כדי להפר ולמצוא לפעמים את החורים בתוך החוק שייקבע כדי באמת לסייע לאנשי המילואים לא ליפול ולחזור חזרה לעבודתם

מישל בוסקילה:  תודה רבה וכל הכבוד על הדיון הזה

מיקי לוי: תודה רבה לך על הנושאים שהוספת לנו

מיקי לוי:  נציבות שוויון הזדמנויות בעבודה, בבקשה

איתמר כהן: אני מתמחה בנציבות שוויון הזדמנויות בעבודה

איתמר כהן:  אנחנו מקבלים פניות גם בשגרה וגם בחירום מאנשי מילואים שסבלו מאפליה במקום העבודה על רקע השירות שלהם

איתמר כהן:  אנחנו מקבלים גם פניות מנשות אנשי מילואים, בנות זוג

איתמר כהן:  עובדים בשיתוף פעולה עם עמותות שמפנות אלינו פניות

איתמר כהן:  הסמכות שלנו קמה מחוק שוויון ואנחנו משתמשים בכלים החוקיים הקיימים כרגע בשביל לסייע

איתמר כהן:  אנחנו נותנים ייעוץ משפטי, אגב, לפי שיקול דעת הנציבות אנחנו גם מלווים להליכים משפטיים ללא תשלום

איתמר כהן:  מאז תחילת הלחימה קיבלנו עשרות פניות של אנשי מילואים, רובם המכריע בהליכי בירור, חלקם נסגרים אחרי הבירור הראשוני מול המעסיק

מיקי לוי: כמה פיטורים היו? מישהו יודע את הנתון הזה?     

איתמר כהן: אני יכול לומר שמבין כ-80 פניות שיש לנו כרגע, יש לנו שש פניות שכבר קיבלו זימונים או שנכנסו להליך ואנחנו מלווים אותם בתוך ההליך הזה

מיקי לוי: תודה רבה לך

מיקי לוי:  הסתדרות העובדים הלאומית, לא נמצא

מיקי לוי:  צה"ל, בבקשה

איל הנס: אני ראש אגף ומנהל הקרן לחיילים משוחררים במשרד הביטחון

איל הנס:  אני פחות מוכר בוועדה הזאת, לשמחתי

איל הנס:  אני אסביר רגע מה תפקידי בעניין

איל הנס:  במסגרת חוק חיילים משוחררים, החזרה לעבודה, אני מתפעל את מערך ועדות התעסוקה למניעת פיטורים של אנשי המילואים בתקופה האסורה בחוק, שהיא כרגע 30 יום כמו שאתם יודעים

איל הנס:  מילה לגבי המנגנון הזה, כדי שתבינו על מה מדובר פה

איל הנס:  מדובר פה על מנגנון שהוא שווה ערך לבית משפט מחוזי

איל הנס:  בוועדה כזאת יושבים ארבעה נציגים

איל הנס:  יושב-ראש הוועדה הוא עורך דין, מינוי של שר המשפטים, נציג של ההסתדרות, נציג של התאחדות התעשיינים, ועובד שלי, עובד משרד הביטחון

איל הנס:  כל בקשה שמוגשת לוועדה נידונה במסגרת אותה ועדה, ויש שני סוגי בקשות

איל הנס:  בקשה אחת היא בקשה שהמעסיק מגיש על מנת לקבל היתר לפטר בתקופה האסורה, שכמו שאמרנו היא 30 יום, והסעד השני הוא סעד לאנשים שאמורים לפטר אותם והם פונים ביוזמתם לוועדה

איל הנס:       חשוב להגיד שכל המנגנון הזה הוא מנגנון שמונגש לאנשי המילואים

איל הנס:  יושבים פה חבריי מקצין המילואים הראשי, הם יספרו אחר כך על ההנגשה של הדבר הזה בתוך אתרי המילואים ובכל הפרסומים לאנשי המילואים

איל הנס:  בשנת 2023 אנחנו דנו ב-78 מקרים, התקיימו 78 ועדות, מהן שלוש תביעות של אנשי מילואים ו-75 היתרים ביוזמת המעסיק

איל הנס:  מרבית המקרים, יותר מ-80% מהמקרים, זה באמת חברות וארגונים שנסגרים, אפרופו המצב הכלכלי כרגע במדינה שאנחנו מכירים אותו

איל הנס:  כל המקרים האלה נידונים, ואני מזכיר, החלטה שמתקבלת במסגרת הוועדות האלה היא החלטה שאפשר לערער עליה בבית המשפט

איל הנס:  לא היו ערעורים

איל הנס:  כרגע ישנו תיק אחד שנמצא לפני ערעור

איל הנס:  אני מדבר על כל השנים האחרונות, לא היו ערעורים על הוועדות

איל הנס:  הוועדה זאת גם מוסמכת לתת סעדים על פי ההוראות שכתובות בחוק

איל הנס:       באשר לשנת 2024, עד היום – נתון מאתמול – אנחנו מכירים 130 פניות לוועדה, מתוכן 76 ועדות כבר התקיימו

איל הנס:  מתוך 130 הפניות שאנחנו מקבלים, 118 הן פניות מטעם המעסיק, זאת אומרת ש-12 פניות הן מטעם אנשי המילואים

איל הנס:  לכן מה שאני יכול להגיד גם בהשוואה לשנים קודמות, מרבית הפניות הן פניות של מעסיקים, לא של אנשי מילואים, הגם שהם יודעים, ואני שמח על כך

איל הנס:  אני איש מערכת, לצורך העניין אני מבין בדיוק את תפקידי בהקשר הזה

איל הנס:  אלה הם הנתונים

איל הנס:  אכן יש גידול

מיקי לוי: זה קצת מושך לנו את השטיח שהמעסיקים באים

איל הנס: לכן אני מציג את הנתונים כמו שהם, כי אני חושב שראוי שתכירו אותם

משה טור פז: או שזה מעיד על תת ביצוע

משה טור פז:  זה גם יכול להיות

איל הנס: לצורך העניין הזרועות שלנו פתוחות

איל הנס:  בכל פורום, בכל הזדמנות, אנחנו יחד עם אנשי קמל"ר מפרסמים את הזכות הזאת

שפרה שחר: אבל באילו נסיבות המעסיק פונה?     

איל הנס: החוק הזה מדבר על 30 הימים

איל הנס:  ישנם מקרים אחרים שלא נמצאים במסגרת החוק הזה, עברו 30 ימים ואז הוא בא לפטר

איל הנס:  זה כבר לא במגרש שלי, זה נמצא כבר במגרשים אחרים

איל הנס:  המגרש שאני מדבר עליו הוא המגרש של 30 הימים שעליהם יש דיונים כרגע להעלות ל-60, להעלות ל-90

שרון ניר: אבל היה פרסום שאתם אישרתם 50% מהפניות

איל הנס: הסברתי, את בדיוק יצאת

איל הנס:  השנה, מתוך 130 פניות שקיבלנו, דנו ב-76 פניות, כולן היו פניות של מעסיקים כדי להתיר פיטורים של אנשי מילואים

איל הנס:  כל הפניות האלה היו פניות של עסקים שנסגרו כתוצאה מהמצב הכלכלי, ולכן כמו שאתם בוודאי מבינים אין פה הרבה ברירות

איל הנס:  לצורך העניין, אם מפעל נסגר ואין יותר מפעל, עם כל האהבה הגדולה שלי בראש ובראשונה למילואימניקים היקרים האלה, אין לנו ברירה

אלון שוסטר: כלומר, העסקים נפגעו לא כתוצאה מהיציאה של המילואימניקים?     

איל הנס: העסקים כנראה נפגעו מהמצב הכלכלי, מהמצב כרגע כתוצאה מהמלחמה

איל הנס:  אנחנו מכירים את המצב הכלכלי במשק

איל הנס:  אני מתאר לעצמי שאתם יכולים לספר לי על המצב הכלכלי הקשה

איל הנס:  מה שאני באופן יחסי רואה זה שכמות הפניות של הפרטים הוא קטן יחסית

איל הנס:  אבל אני מדגיש, אסור להתאהב במספרים שאני  אומר, כי הם מדברים רק על התקופה האסורה בחוק, שזה ה-30 יום

איל הנס:  מה קורה ביום ה-31? דיברתם, זה כבר מגרש אחר לגמרי, שלצורך העניין כרגע החוק שאני ממונה על יישומו במשרד הביטחון לא  מתעסק בו

מיקי לוי: תודה רבה

מיקי לוי:  צה"ל, בבקשה

יוסרי זיו אלדין: אני יועץ קצין המילואים הראשי

יוסרי זיו אלדין:  קודם כל אגיד תודה, אדוני היושב-ראש, על קיום הוועדה

יוסרי זיו אלדין:  כמובן שגם קצין המילואים הראשי וצה"ל מברך על כל יוזמה וחקיקה שתטיל ובטח תגן על חיילי המילואים, ואני רוצה להוסיף גם על בנות ובני הזוג

יוסרי זיו אלדין:  הייתה הוראת שעה שקודמה שמגנה על פיטורים של בני ובנות הזוג, ונוכחנו לראות בלחימה שכאשר איש המילואים נמצא 100 ימים בתוך עזה, כשהעורף שלו פחות מוגן אז זה מטריד אותו וזה מוציא אותו מהפוקוס שהוא צריך להיות בו

יוסרי זיו אלדין:  וזו המשימה והניצחון

יוסרי זיו אלדין:  אני יודע שיש היום הצעות חוק – אני לא מכיר את הצעת החוק של אדוני – שמונחות על שולחן הכנסת להגנה על חיילי המילואים

מיקי לוי: יש הרבה

מיקי לוי:  אני מקווה מאוד שהממשלה תעשה איזשהו שילוב, תיקח מהכול את הטוב ביותר ותגיש הצעת חוק ממשלתית

מיקי לוי:  אני לא צריך קרדיט, הקרדיט הוא לאנשי המילואים

יוסרי זיו אלדין: אז לפחות מהצעת החוק שאני מכיר, ההגנה היא לגבי אי פיטורים אחרי שחרור של צו 8

מיקי לוי: זה לא מספיק לי

מיקי לוי:  לכן אני אומר שככל שעיינתי בהצעות החוק האחרות ראיתי שיש חורים כגבינה שווייצרית

מיקי לוי:  ניסיתי לתכלל

מיקי לוי:  גם אני לא מושלם, אבל כאשר זה יגיע לוועדת שרים לחקיקה המדינה תיתן את זה למישהו מקצועי, תתייעץ אתכם במשרד הביטחון ובצה"ל, אני חושב שנוכל להגיע לאיזשהו הרכב של החוק שיכסה לנו את מרב החורים

יוסרי זיו אלדין: לפחות את שנת 2024 שהיא שנה די עצימה, וזה גם עלה פה

יוסרי זיו אלדין:  גם אחרי הלחימה וגם בתעסוקות מבצעיות שחיילי המילואים יידרשו אליהן

יוסרי זיו אלדין:       כהמשך למה שאמר איל, יושב-ראש האגף, שסמכותו נגמרת אחרי היום ה-30, אנחנו מקבלים גם פניות שזה לא בדיוק נופל בפיטורים

יוסרי זיו אלדין:  זאת אומרת, יש הרבה תחום אפור, שגם שם חיילי המילואים נפגעים, בין אם לקצץ עכשיו בשעות הנוספות, וכן רכב עבודה נשאר איתו בזמן המילואים או לא, וכל מיני קיצוצי משמרות

יוסרי זיו אלדין:  אנחנו כן מפנים לפעמים, וחשוב שיהיה שיח וחיבור לנציבות לשוויון הזדמנויות בעבודה, שגם ייתנו את הדעת על הדברים האלה שהם מחוץ לחוק שמתיר או מאפשר למשרד הביטחון לעסוק בדברים האלה

יוסרי זיו אלדין:       נקודה אחרונה שאני רוצה להתייחס אליה

יוסרי זיו אלדין:  אצלנו במפקדת קצין המילואים הראשי הקמנו צוות שיש שם עורכת דין שהיא הרבה פעמים מכווינה

יוסרי זיו אלדין:  זה לא ייעוץ, כי יש מגבלות חוקיות על לתת ייעוץ משפטי

יוסרי זיו אלדין:  לכן היא מקבלת פניות מחיילי המילואים, היא מכווינה אותם, והיכן שצריך גם להפנות אותם לוועדת התעסוקה שיגישו את הבקשות כדי שהמקרה שלהם יידון בוועדת התעסוקה, אז אנחנו עושים את זה

יוסרי זיו אלדין:  גם בהקשר הפרסומי של הדבר הזה, וגם עכשיו כשיחידות מתחילות להשתחרר אז אנחנו די מגיעים לימי השחרור שלהם ועוטפים אותם, נותנים להם דברים נוספים שאני יכול להגיד, כמו נציגים של קרן הסיוע

יוסרי זיו אלדין:  מגיעים לשם אנשים מרשות המיסים, מהביטוח הלאומי, וגם נציג שלהם נמצא פה, כדי לנסות וכמה שיותר לאפשר את החזרה החלקה הזאת לתוך האזרחות

יוסרי זיו אלדין:  בין היתר מגיעים לשם עורכי דין שאנחנו מעסיקים אותם במילואים כדי לשמוע, להקשיב, לסייע, להכווין, כדי לתת להם כל מה שאנחנו יכולים לתת

יוסרי זיו אלדין:  תודה

מיקי לוי: תודה רבה לך

מיקי לוי:  משרד העבודה, בבקשה

מאיר דוד: בוקר טוב, אדוני

מאיר דוד:  אני ראש מינהל הסדרה ואכיפת חוקי עבודה

מאיר דוד:  ראשית, תודה רבה על הדיון הזה

מיקי לוי: תודה שבאת

מאיר דוד: דיון חשוב מאין כמוהו

מאיר דוד:  בשבעה באוקטובר, כשכולנו קיבלנו את הבשורה על פריצת המלחמה, לא חלמתי שאני אצטרך לדבר על פיטורים של חייל מילואים בתקופה כזאת

מאיר דוד:  אבל לצערי המציאות מכה על פנינו ואנחנו פה

מאיר דוד:  נתחיל בהגנות שכן קיימות

מאיר דוד:  חוק חיילים משוחררים, שנותן הגנה 30 ימים

מאיר דוד:  צריך להבין, במהלך 30 הימים גם אסור לתת הודעה על פיטורים

מאיר דוד:  זאת אומרת שאם רוצים להתחיל עם אדם תהליך, רק מהיום ה-31 אפשר לעשות את השימוע ומשם להתחיל

מאיר דוד:  זאת ההגנה

מאיר דוד:  אתמול נחתם ההסכם הקיבוצי להרחבת ההגנה ל-60 ימים, ובכוונתו של שר העבודה השר יואב בן צור לפעול במהרה להרחיב את ההסכם הזה ולהחיל את ההגנה הזאת על כלל המשק

מאיר דוד:  הוא כבר הצהיר כמה פעמים, וגם הנחה אותנו לפעול במלוא המרץ להגן על חיילי המילואים, ואגיד מה אנחנו עושים בנושא

מאיר דוד:  ההגנה השנייה היא בחוק שוויון הזדמנויות בעבודה

מאיר דוד:  נציבות לשוויון הזדמנויות עוסקת בהליכים האלה, בהליכים האזרחיים, אני עוסק בהם בהליכים הפליליים

מאיר דוד:  אז ביום ה-31, מעסיק שחושב שתמה ההגנה והוא יכול לפטר, אז הוא כנראה קצת מתבלבל, כי זה לא כך

מאיר דוד:  בשביל זה אנחנו כאן, ולכן אני קורא לכל המעסיקים שרוצים לחשוב על פיטורי חייל מילואים אחרי שתמו ימי ההגנה: אל תחשוב על זה בכלל

מאיר דוד:  כי יש פה חשדות לפגיעה בשוויון הזדמנויות

מאיר דוד:  נציג צה"ל דיבר לא רק על פיטורים, הוא דיבר על פגיעה בזכויות

מאיר דוד:  אז אנחנו כן מטפלים בנושא הזה

מאיר דוד:  גם פגיעה בעבודה, גם פגיעה בתנאים, גם בפיטורים או גם אפילו בקבלה לעבודה, אדוני היושב-ראש

מאיר דוד:  קיבלנו מקרה של עובד שהיה אמור להתחיל לעבוד ב-17 באוקטובר, ובשבעה באוקטובר הוא גויס למילואים והוא היה בקשר כל התקופה הזאת עם המעסיק החדש שלו

מאיר דוד:  הוא סיים ב-10 בינואר את המילואים, אמר למעסיק שהוא יכול להתחיל לעבוד ב-14 בחודש, והוא אמר לו: לא, אני לא כבר לא צריך אותך

מאיר דוד:  גם זאת עבירה

מאיר דוד:  אסור להפלות עובד בגלל שירותו במילואים, או שירותו הצפוי

מאיר דוד:  אני רוצה לענות לחברי, החוק נותן הגנה לא רק למי שמשרת עכשיו במילואים

מאיר דוד:  גם אם הוא צפוי לשרת במילואים

אופיר כץ: אבל זה לא מוגן אוטומטית

אופיר כץ:  מה שאתה מדבר זה משהו כללי, זו לא תקופה מוגנת כמו בחוק עבודת נשים

מאיר דוד: אבל החוק מגן על עובד שאמור לצאת למילואים

מאיר דוד:  אם הוא קיבל צו קריאה למילואים ומפלים אותו בגלל זה, זאת עבירה

מאיר דוד:  אדוני, כבר קיבלנו 12 פניות

אופיר כץ: תעשה הבחנה בין תקופה מוגנת לבין - - -      

מאיר דוד: לא דיברתי על תקופה מוגנת, דיברתי על הגנה בחוק

מאיר דוד:  החוק מגן גם על אפליה לחיילים שצפויים לצאת לשירות מילואים, לא רק מי שנמצא עכשיו במילואים

מאיר דוד:  אני קורא כאן גם לחיילי המילואים, תפנו אלינו

מאיר דוד:  אדוני מפורום הביטחוניסטים, אנחנו כן מטפלים כבר בתלונות, מטפלים בהן מיידית

מאיר דוד:  רק אתמול מנענו פיטורים בשישה מקרים

מאיר דוד:  אנחנו בשיח עם המעסיק מיידית להסביר לו מה החובות שלו, מה הוא צפוי, ואנחנו לא נהסס להפעיל את כל הכלים הפליליים שעומדים לרשותנו כנגד המעסיקים

מאיר דוד:  יש לנו שישה מקרים שאנחנו מטפלים בהם היום

מאיר דוד:  הבוקר בדרך לפה קיבלתי מקרה נוסף של אשת חייל מילואים שכאשר היה בעזה הודיעו לו שיפטרו אותו

מאיר דוד:  אני רוצה לראות שיפטרו אותו

מאיר דוד:  אנחנו נטפל בזה

מאיר דוד:  אז אנחנו כאן לרשותכם, ואני קורא גם לצה"ל, גם לפורום נשות המילואים, לחיילי המילואים, לכולם, תפנו אלינו עם התלונות האלה, גם אם חלפה תקופת ההגנה לכאורה

מאיר דוד:  כי יש פה חוק שוויון הזדמנויות בעבודה ואנחנו נפעיל אותו במגוון הרחב שלו, בכל ההיבטים שלו

מאיר דוד:  לא נהסס

מאיר דוד:  תודה רבה

מיקי לוי: תודה רבה הדברים שאמרת הם מאוד חשובים

מיקי לוי:  תשאיר בבקשה את המייל ואת מספרי הטלפון שלך

מאיר דוד: המוקד שלנו לפניות הוא כוכבית 2570

מאיר דוד:  אנחנו גם עובדים עכשיו ביחד עם נציבות השוויון כדי להגביר את הפרסום שלנו

מאיר דוד:  יש לנו פרסום באתר המשרד, אנחנו פועלים הרבה ברשתות החברתיות, גם בפייסבוק, גם באינסטגרם, בפייסבוק של משרד העבודה

מאיר דוד:  אנחנו נחדד את הפרסומים האלה גם בקרב הציבור

מאיר דוד:  שוב, אל תהססו, אפילו בשאלה

מאיר דוד:  גם אם זה נשמע לחייל המילואים אולי בתחום האפור, תנו לנו לעזור לכם להחליט אם באמת יש כאן עבירה או לא כדי לתת להם אפשרות לחזור לעבודה

מיקי לוי: נהדר

מיקי לוי:  הדברים שלך חשובים מאוד

מיקי לוי:  השותף שלך רצה להגיד משהו

איתמר כהן: כמובן שאנחנו משתפים פעולה עם מינהל ההסדרה והאכיפה של משרד העבודה

איתמר כהן:  אני רק רוצה לחדד ולומר שחוק שוויון הזדמנויות בעבודה אוסר על אפליה מחמת שירות מילואים בכל שלבי המגע עם המעסיק, גם בקבלה לעבודה, אפילו משלב המודעה לפרסום משרד דרושים

איתמר כהן:  כמו ידידי כאן, אני קורא כמובן למשרתי מילואים, גם בשגרה וגם בחירום, שנתקלים באפליה הזאת בכל שלב במהלך קבלה לעבודה או בתנאי העבודה בזמן שהם עובדים, כמובן לפנות אלינו ונעשה את המרב כדי לעזור להם

מיקי לוי: תודה רבה

מיקי לוי:  אני מתנצל רגע בפני האחרים

מיקי לוי:  חבר הכנסת טור פז צריך ללכת לוועדה אחרת, אז אני נאלץ לתת לו

משה טור פז: תודה, אדוני היושב-ראש

משה טור פז:  אני ניגש לדיון בוועדת חינוך שיזמתי בנושא נשירת תלמידים בתקופת המלחמה, אז אומר רק כמה מילים

משה טור פז:  קודם כל, אני רוצה שנתחיל ונאמר שכל מה שנעשה לא יהיה מספיק

משה טור פז:  זו צריכה להיות נקודת המוצא

משה טור פז:  אנחנו לא מפנקים, אנחנו לא מחבקים יותר מדי

משה טור פז:  אתמול הייתי בביקור אצל משפחת ניר, אצל יובל שהיה גם פקוד שלי וגם שכן שלי, שנהרג בשבוע שעבר בעזה

משה טור פז:  הוא בן 43, חמישה ילדים, אלמנה

משה טור פז:  אין שום דבר בעולם שיפצה מישהו שעובר דבר כזה, וגם לא קרוב לזה, גם לא מי שנפצע קלות

משה טור פז:  צריך להבין את זה, אנחנו באירוע כל כך גדול, כל כך מקיף, שאנחנו עסוקים בו בלהגיע עד רף של דאגה שבעבר לא נתנו אותו

משה טור פז:  בואו נודה על האמת

משה טור פז:  אני יו"ר שדולת המילואים

משה טור פז:  בשנים עברו בימי המילואים מה שנתנו היה פסיק ואפס, ובכל פעם שהנושא עלה הוא נדחה בגלל סדרי עדיפויות אחרים

משה טור פז:  אז לפחות עכשיו מדינת ישראל מבינה, וזה גם בזכותך אדוני, כמה היא צריכה לתת לאנשי המילואים, כמה אנחנו חייבים להם בכל מה שאנחנו עושים

משה טור פז:      דבר שני, אני מבקש כאן מכל משרדי הממשלה

משה טור פז:  הדבר הכי גרוע לומר זה שאני נותן שירות ותיכנסו לאתר שלי

משה טור פז:  אנשי המילואים לא נכנסים לאתר של מישהו

משה טור פז:  הדרך היחידה להנגיש היא לשלוח פרואקטיבית במסרון או בווטסאפ לכל אחד

משה טור פז:  אני יודע שחלקכם עושים את זה, זה המבחן

משה טור פז:  ברוב המקרים אנחנו סובלים מאי מיצוי זכויות ולא מעודף זכויות

משה טור פז:  הדחיפה צריכה להיות אל איש המילואים גם כשהוא לא בעזה

משה טור פז:  יש לי יועץ שחוזר עכשיו אחרי 120 ימים במילואים, עוד שבועיים הוא יהיה פה ותהיה לו כמות גדולה של דברים על הראש שיצטרך לטפל בהם

משה טור פז:  לכן הכול צריך להגיע אליו

משה טור פז:       דבר שלישי, כל ההרחבות שנעשות כרגע, גם פה בכנסת, הן הרחבות זמניות ל-2024

משה טור פז:  הן לא משנות את המציאות קדימה לתמיד

משה טור פז:  ולכן אתה צודק, אדוני, חקיקה ראשית לא כהוראת שעה

משה טור פז:  השינויים שנדרשים לאנשי המילואים זה עכשיו קדימה

משה טור פז:  גם 2025 יצטרכו את אנשי המילואים, וגם 2026 לצערנו

משה טור פז:  לכן אנחנו צריכים לשאוף שכל מה שאנחנו עושים יהיה ארוך טווח

משה טור פז:       דבר אחרון, השנה – וזה כן אני מקווה לא יהיה תמיד – אנחנו במציאות שאנשי מילואים משתחררים היום בפברואר, והם יודעים שיש להם כבר צו מחכה לאפריל או למאי

משה טור פז:  אתם מבינים איזו מציאות זו לכל אדם שמחפש עבודה, סטודנט, חזר לעבודה

משה טור פז:  אנחנו צריכים לדאוג להם גם במקום הזה, כי גם למעסיקים שלהם זו מציאות מאוד קשה

משה טור פז:  ואנחנו צריכים להיות שם בנעליהם, בשבילם גם במציאויות הקשות האלה

משה טור פז:  תודה רבה לך, אדוני

מיקי לוי: תודה רבה

מיקי לוי:  חברת הכנסת ניר, בבקשה

שרון ניר: תודה רבה, אדוני, על הדיון החשוב הזה

שרון ניר:  אני רוצה להגיד משהו ברור גם לחברה הישראלית וגם לכל מעסיק באשר הוא

שרון ניר:  אם יש כפיות טובה ועזות מצח, זה לפטר איש מילואים שחוזר מלמעלה מ-120 יום בשירות מילואים שבו הוא הגן עלינו, הוא דאג לנו

שרון ניר:  חובתם, לא זכותם, וזו לא רק חובה חוקית, זו חובה ערכית ומוסרית וזה חלק מהחוסן הלאומי של כולנו, להגן על זכויותיהם של אנשי המילואים

שרון ניר:  לא ייתכן שתהיה פגיעה בפרנסתם של משקי בית שנתנו מכל מרצם לטובת המערכה ולטובת מדינת ישראל

שרון ניר:  אני חושבת שחשוב שפתחת בזה, אדוני, שמדובר פה על הגנה ומוגנות תעסוקתית של אנשי מילואים ובני משפחותיהם

שרון ניר:  זה לא רק אנשי מילואים

שרון ניר:  אנחנו צריכים להסתכל על התאים המשפחתיים, על המשקים המשותפים של אנשי מילואים ובני משפחותיהם

שרון ניר:       אני רוצה לומר בהקשר הזה דבר נוסף

שרון ניר:  שמעתי כבר שהתקבלו לא מעט פניות

שרון ניר:  אחת הפניות ההזויות ביותר שרצה בשבועיים האחרונים, ואגב אנשי מילואים שומרים על כבודם של המעסיקים ושל בעלי הבית, היא של איש מילואים שחזר למקום עבודתו, קרא לו המעסיק ואמר לו: בבקשה תציג לי את העמידה ביעדים

שרון ניר:  אמר לו העובד: לא הייתי כאן שלושה חודשים, הייתי בעומק הרצועה

שרון ניר:  אמר לו המעסיק: אבל אנחנו עובדים פה על פי יעדים, זה מאוד פשוט, עמידה ביעדים זה קריטריון להרחקה, לסיום חוזה וכדומה

שרון ניר:  אני חושבת שעצם העובדה שמעיזים להתל בעניין הזה, או שיש עזות מצח כזו למעסיקים לקחת את הנושא הזה ולתרגם אותו לעילות אחרות לפיטורים, זו שיא החוצפה

שרון ניר:  אחד הדברים החשובים לדעתי, אדוני, מעבר לחוק, זה להגיד את הדבר הפשוט: אנחנו כאן מדברים על חובה ערכית ומוסרית ועל החוסן הערכי והמוסרי של כולנו

שרון ניר:  תודה

מיקי לוי: תודה רבה

מיקי לוי:  חבר הכנסת שוסטר, בבקשה

אלון שוסטר: תודה, אדוני היושב-ראש

אלון שוסטר:  תודה על הדיון

אלון שוסטר:  אנחנו צריכים לטפל בנושא הזה במקל, בגזר וברוח

אלון שוסטר:  המקל הוא החוק

אלון שוסטר:  אני אחד מהמגישים של ההצעה להגדיל את תקופת האיסור של הפיטורים ל-90 יום מהסיבות המובנות

אלון שוסטר:  אני חושב שבמקביל אנחנו צריכים להיות עם הלב עם המעסיקים עצמם, לסייע למעסיקים

אלון שוסטר:  לכלל המעסיקים במשק או העסקים במשק, ובפרט  למעסיקים את אנשי המילואים

אלון שוסטר:  ולכן חוק אחר ונוסף שהגשתי באופן פרטי, ואני מבין שוועדת הרווחה שאני חבר בה מגישה גם היא והמדינה כבר הודיעה שמסייעים לבעלי העסקים בתשלום של ההפרשות הסוציאליות בתחום מסוים, בגובה מסוים, ולשנה הזאת בלבד

אלון שוסטר:  החוק שלי מדבר על החלטה עקרונית

אלון שוסטר:  זו התעמרות בבעלי עסקים, אדוני היושב-ראש, במשך 75 שנות המדינה

אלון שוסטר:  אבל פה בדיוק נכנסת המציאות המשתנה

אלון שוסטר:  בשנים 49', 50', 55', כל הארץ צבא

אלון שוסטר:  ב-67' עוד שרנו כל העם במילואים

אלון שוסטר:  והיום כשאנחנו מגיעים ל-3% של מילואים, שמתחנו את עצמנו עד הקצה, והזכיר חבר הכנסת קינלי שבשדולה שאנחנו חברים בה עסוקים בפרומילים שבדרך כלל משרתים, או שברי האחוזים שבדרך כלל משרתים כמה עשרות ימים

אלון שוסטר:  אנחנו לקראת אירוע שבו במשך תקופה ממושכת זו תהיה מנת חלקנו

אלון שוסטר:  עדיין 3% הם חלק קטן, ומהבחינה הזאת העסקים, אם מסתכלים על השוק כזירה צינית, הם סוג של יתרון על המיעוט, המילואימניקים, שמחפשים את העבודה

אלון שוסטר:  לכן גם בתחום ההסברה, הקמפיין התקשורתי והחקיקתי, אנחנו צריכים כאן בבית הזה, בכוחות משותפים, ייתכן בממשלה אחרת, בוודאי ברוח אחרת, לעסוק בשוויון בנטל ולהכניס ציבורים רחבים שירחיבו מאוד את ההשתתפות לא רק בסדיר, אלא גם במילואים

אלון שוסטר:  עד כדי כך שכל אדם שלישי או רביעי יצטרך לצאת מדי פעם לטובת הקהילה לביטחון, להצלה ולחירום, וגם זה יסייע

אלון שוסטר:  תודה רבה

מיקי לוי: תודה רבה

מיקי לוי:  חבר הכנסת סימון דוידסון

סימון דוידסון: תודה רבה

סימון דוידסון:  אין לי ספק שהנושא הזה של מעבר ל-90 ימים יעבור, ואין לי ספק שכל חברי הכנסת יתמכו ויעשו

סימון דוידסון:  לי יש הצעה ויש הרבה מאוד הצעות, וזה יקרה וידאגו

סימון דוידסון:  אני רוצה לדבר על נושא כאוב מאוד

סימון דוידסון:   יש חלק גדול ממילואימניקים שהם בעלי עסקים, חלקם קטנים, חלקם בינוניים, שהם גם מעסיקים אנשים בתוך העסקים שלהם

סימון דוידסון:  זה אירוע אחר לגמרי וזה אירוע מאוד כואב, כי יש אטימות מלאה גם בנושא של הארנונה וגם בנושא של ביטוח לאומי וגם בנושא של הבנקים, שאת האטימות שם בכלל אי אפשר להבין

סימון דוידסון:  צריך להבין שמילואימניק שחוזר אחרי 120 יום לעסק שלו, אם הוא קיים בכלל, ותוך כדי המילואים שלו הוא צריך לטפל בנושא של תשלומים שוטפים כדי להחזיק את העסק הזה, זה דבר שהוא בלתי נתפס

סימון דוידסון:  וכשמדברים פה על החקיקה הזאת, אנחנו חייבים לזכור שבעלי העסקים המילואימניקים חווים את הפגיעה החמורה ביותר, הקשה ביותר

סימון דוידסון:  העסקים שלהם לא שורדים, לא בטוח שישרדו בעתיד

סימון דוידסון:  אנחנו צריכים לדבר על זה גם בוועדה הזאת, גם בוועדות אחרות, ואני בטוח שתעשה דיון בנושא הזה כי זה אירוע אחר לגמרי

סימון דוידסון:  אז אני מבקש לא לשכוח את בעלי העסקים

סימון דוידסון:  תודה

מיקי לוי: חברת הכנסת מירב בן ארי, בבקשה

מירב בן ארי: ככל שיותר ויותר מילואימניקים משתחררים, ובסוף נשארה לדעתי חטיבה אחת שם, לפחות ממה שפורסם, אתה מבין שיש משהו שונה ממלחמות קודמות

מירב בן ארי:  האחד זה הטיפול הנפשי, הקבוצות, התמיכה

מירב בן ארי:  אני רואה את זה מחברים שלי שיצאו ממילואים, ויש שינוי

מירב בן ארי:  אני חושבת שגם יש שינוי במשק מבחינת הכנה, וכמובן מבחינת העזרה של המעסיקים

מירב בן ארי:  ועם זאת, אם עומד אתמול מילואימניק ואומר שהוא לוקח הלוואות מחמיו, שאני אמרתי לעצמי: איזה אומץ זה לבוא לטלוויזיה ולהגיד למצלמה, אני לוקח הלוואות מחמי

מירב בן ארי:  ממש התביישתי

מירב בן ארי:  כי אמרתי לעצמי, איך הגענו למצב שהמילואימניק הזה עומד בטלוויזיה בפריים-טיים, בערוץ 12, ומספר על ההלוואות שהוא לוקח מהמשפחה? איך הגענו למצב הזה? לא שאני אדם תמים, אבל עם כל ההכנה של החזרה למילואימניקים, למה אנחנו מגיעים למצב הזה? עזבו רגע את המעטפת

מירב בן ארי:  אם יש דבר כזה שקורה, אני אומרת לעצמי: הוא צריך הלוואה, בואו נראה איזו קרן בערבות מדינה אנחנו  יכולים לתת לו

מירב בן ארי:  לא יודעת מי מכם צפה בכתבה, מי שלא צפה אני ממליצה לכם לצפות

מירב בן ארי:  אין דבר כזה שמילואימניק יצטרך להלוות כסף מהמשפחה שלו

מירב בן ארי:  קודם כל שילווה מהמדינה

מירב בן ארי:  מה, חסר? הרי יש, הרי התקציב התעכב כמעט חודש בגלל שהוא היה צריך לדחוף כל מיני כספים

מירב בן ארי:  אבל זה לא משנה, לא אכפת לי משר האוצר הזה, אכפת לי ממשרד הביטחון שיעמוד ויגיד: אם מילואימניק צריך הלוואה, אני אתן לו באפס ריבית

מירב בן ארי:       דבר שני, אני חייבת להגיד שההתייחסות למילואימניק היא לא מספיקה, צריך גם לראות איזה עסק היה לו

מירב בן ארי:  צריך לעשות עבודה בפינצטה, כי נניח שהוא מורה דרך, הוא הפסיד פעמיים

מירב בן ארי:  כי זה לא שהוא יחזור והעסק יחזור לעבוד, הוא לא עובד

מירב בן ארי:  לדעתי העבודה צריכה להיות הרבה יותר מכוונת

מירב בן ארי:  כי אם הוא חוזר לחברת הייטק, אז הוא חוזר לחברת הייטק

מירב בן ארי:  אם הוא חוזר למשרד מבקר המדינה, אז הוא חוזר למשרד מבקר המדינה

מירב בן ארי:  אז היה קצת קשה ולחוץ, אבל הוא חוזר

מירב בן ארי:  אבל מה עם זה שחוזר ואין לו עבודה בכלל, שהעסק שלו תלוי בזה שיש מלחמה? זה גם משהו שצריך לקחת בחשבון

מירב בן ארי:  אלה שני משתנים שהיה לי חשוב לבוא לדיון ולהגיד אותם

מירב בן ארי:  האחד הלוואות לאנשי מילואים

מירב בן ארי:  אם יש, תגידו פה, כי זו גם במה רצינית וטובה

מירב בן ארי:  כי הוא לא צריך לבקש הלוואות מהמשפחה, ממש לא, ועוד להתראיין על זה אחר כך

מירב בן ארי:  דבר שני, אני אשמח לדעת את ההתייחסות

מירב בן ארי:  אני אוהבת בוועדות הכנסת שהרבה פעמים הן במה, הן פלטפורמה לשדר לציבור

מירב בן ארי:  ואין לי גם בעיה לכתוב על זה אחרי שתגיד שהיה דיון וזה חשוב

מירב בן ארי:  והדבר השני שאשמח שתתייחסו, האם יש התייחסות ספציפית לאנשים שגם עבודתם חוסלה או נפגעה או התרוקנה מתוכן בעקבות המלחמה

מירב בן ארי:  שזה לא כמו מילואימניק

מירב בן ארי:  סתם לקחתי את מבקר המדינה, אבל כל מקום אחר

מיקי לוי: תודה

מיקי לוי:  צופים בנו להפתעתי כי רבה אנשי מילואים, ושולחים לי עכשיו אנשי מילואים מהצפון מסרונים ומבקשים שאזכיר שגם הם לא משתחררים

מיקי לוי:  יש גם אנשי מילואים בגבול הצפון שחוטפים, ששוכבים במארבים, שמתאמצים

מיקי לוי:       בבקשה, גברתי

מאירה בסוק: אני  מנעמ"ת ואני נמצאת בהרבה מאוד ועדות

מאירה בסוק:  אני מבקשת לומר שלוש הערות

מאירה בסוק:  האחת, לפני שלושה שבועות או חודש הייתה מצגת מטעם משרד האוצר לוועדה למעמד האישה בנושא של חל"ת, ובנושא הזה המדינה אמרה שיש לנו בעיה שהרבה מאוד הוצאו לחל"ת ואין הסיפור של הזכויות הסוציאליות

מאירה בסוק:  כשאתה הולך לחל"ת לא משלמים לך פנסיה

מאירה בסוק:  באה המדינה ואמרה שבתוך התשעה מיליארד שהפכו לשלושה מיליארד יהיה כסף שיפוי למעסיקים, שהם ייתנו כסף לאלה שיצאו לחל"ת

מאירה בסוק:  אני לא יודעת אם זה לא קיים

מאירה בסוק:  זה מה שנאמר לנו בוועדה

מיקי לוי: כסגן שר האוצר לשעבר אני מחייך

מיקי לוי:  תכף נשאל את האוצר

מיקי לוי:  מכיוון שבחוק שאני מכניס יהיו גם נשים, אז הכסף הזה יהיה בפנים

מיקי לוי:  מקומם של הנשים נפקד מכלל החוקים שהתארגנו פה

מאירה בסוק: אנחנו צריכים להבין שיש פה המון רבדים

מאירה בסוק:  משרדי ממשלה לא מפטרים, תאגידים גדולים לא מפטרים

מאירה בסוק:  מי שמפטרים, יוצאים לחל"ת, כל מיני דברים כאלה, זה עסקים קטנים ואיתם אנחנו צריכים להתמודד

מאירה בסוק:       הערה שנייה, בקשר  לנושא של הוועדות

מאירה בסוק:  אני מכירה את הוועדות מטעם משרד העבודה בנושא של פיטורים בהיריון

מאירה בסוק:  הנושא הזה כבר הרבה מאוד שנים

מאירה בסוק:  לא קיבלתי תשובה על כך שלפעמים כשמעסיק מבקש היתר, הוא אומר: אני סגרתי את המפעל

מאירה בסוק:  אבל אנחנו יודעים שהוא לא סגר אותו, ולכן צריכים ממש לבדוק

איל הנס: את מניחה שלא בודקים?     

מאירה בסוק: המעסיקים מבקשים

מיקי לוי: היא מדברת על הנשים בהיריון לא במסגרת של המילואימניקים או צה"ל

מאירה בסוק: אני נותנת את זה כדוגמה, כי אמרת ש-76 מעסיקים אמרו שהם סגרו את החברה

מאירה בסוק:  הייתי רוצה שיבדקו

איל הנס: בוודאי שזה נבדק

איל הנס:  אני מסביר

מיקי לוי: הייתה כאן תשובה מאוד ברורה ואחראית, נבדק

מאירה בסוק: הדבר השלישי, צריכים לבדוק את זה שכאשר אנחנו מדברים על מילואימניקים, אנחנו בטוח מדברים גם על מילואימניקיות

מאירה בסוק:  זה ברור

מיקי לוי: גם אמרתי את זה בהתחלה, כי אני נזהר

מאירה בסוק: אבל כשאנחנו מדברים על נשות המילואים, שיש חוק שאסור לפטר אותם, אני חושבת שהחוק הזה עבר ב-27 בנובמבר ואף אחד לא יודע ממנו

מאירה בסוק:  אין פרסום

מיקי לוי: זה יהיה בחוק שאני מגיש

מיקי לוי:  תנוח דעתך, כשאני אומר נשות המילואימניקים, זה גם בעלי נשות המילואים

מיקי לוי:  יש כאלה שלא משרתים, עברו את הגיל או יש להם בעיות רפואיות והם לא משרתים, והנשים שלהם משרתות

מיקי לוי:  בוודאי זה יהיה

מאירה בסוק: תודה רבה

מיקי לוי: תודה רבה לך

מירב בן ארי: האם אפשר התייחסות שלהם למה שאמרתי?      

מיקי לוי: בבקשה, קצר וקולע

איל הנס: כמו שאתם בוודאי מכירים את החלטת ממשלה 1226 שהתקבלה ב-7 בינואר 2024, יש בה סדרה של דברים

איל הנס:  אני מקריא לך את סעיף 7: לרשום את הודעת החשב הכללי לפיה יפעל בהתאם לסמכותו בהתאם לחוק ערבויות מטעם המדינה לפתיחת מסלול בערבות מדינה להלוואות לעסקים בבעלות משרתי מילואים, והכול בהתאם לתנאים שיקבע

איל הנס:       כמו שאני מבין, שמעתי על זה מאנשי קמל"ר, בימים האלה נפתח המסלול הזה

איל הנס:  אפשר להתחיל להגיש

איל הנס:  אני מזכיר לכם שמאחורי החלטת הממשלה מסתתרים תשעה מיליארד שקל

מיקי לוי: זו בעיה שלנו כחברי כנסת וכאופוזיציה יותר מכך לבוא בטענות למשרד האוצר

מיקי לוי:  תכף נשמע גם את נציג משרד האוצר

מיקי לוי:  הייתי שם כשאמרו תשעה מיליארד שקל

מירב בן ארי: אין לזה כיסוי

מיקי לוי: אין לו מקורות

מיקי לוי:  הוא יכול להגיד כל מספר

מירב בן ארי: הוא לא מעניין אותי, אתם מעניינים אותי

מירב בן ארי:  היום כבר נפתחה הקרן הזאת לאיש מילואים, או שזה בשלבים?     

יוסרי זיו אלדין: בתוך האתר של החשכ"ל יש אופציה כן להגיש

שפרה שחר: אבל מה הם הקריטריונים לקבל? בגלל שיש כאלה שטוענים שהם הגישו והם לא מקבלים

מירב בן ארי: אבל למה זה לא באתר של המילואים? למה באתר של חשכ"ל? מי ילך לאתר של חשכ"ל? אני לא יודעת איך האתר הזה נראה

מירב בן ארי:  יש אתר של אנשי מילואים, שכל המילואימניקים נכנסים, שהוא אתר טוב, אני חייבת לומר

מירב בן ארי:  אני נותנת לכם מחמאות

מירב בן ארי:  אם יש אפשרות לאיש מילואים לקבל הלוואה ולא לעמוד בטלוויזיה ולהגיד שהוא לקח מאח שלו או מחמיו, תעשו לינק מהאתר של אנשי המילואים לחשכ"ל

מירב בן ארי:  זה כל כך פשוט

מירב בן ארי:  הוא בסך הכול צריך הלוואה והוא יחזיר את זה

מיקי לוי: חברת הכנסת בן ארי ההארה, עם א', נכונה מאוד, נרשמה בפרוטוקול

מיקי לוי:  הוועדה מבקשת מכם לקיים את הבקשה הזאת של לינק מעקב לאתר המילואימניקים

מיקי לוי:  תודה רבה על ההארה

מירב בן ארי: וגם לגבי עובדים שאין להם עסק

מירב בן ארי:  יש הבחנה בין מילואימניק שאין לו עסק לבין מילואימניק שחוזר למגזר הציבורי?     

איל הנס: מה שאני עניתי, עניתי על החוק שאני מופקד ליישם אותו

איל הנס:  החוק שאני מופקד ליישם אותו לא מבחין מי מחזיק את העסק, אם מחזיק אותו איש מילואים או לא

איל הנס:  החוק הזה נועד לתת הגנה על איש המילואים עצמו שמפטרים אותו, ולכן לטעמי זה לא עונה על השאלה שלך

מירב בן ארי: זה משהו שצריך לקחת ברצינות, ההבדל בין בעל עסק מילואימניק לבין שכיר

מיקי לוי: תודה רבה

מיקי לוי:  שירות התעסוקה, שלוש דקות

נטע זהבי לוי: אנחנו מקבלים את האנשים כבר אחרי שהאקט בוצע והאדם כבר פוטר

נטע זהבי לוי:  לפי הרשומות שלנו, מהשבעה באוקטובר נרשמו כ-4,000 דורשי עבודה שיש להם איזשהו חיווי, או שהם הציגו בפנינו אישור של מילואים או שהם הצהירו על כך שהם שוהים במילואים

נטע זהבי לוי:  אני אומרת את זה בהסתייגות, כי במערכות שלנו אין אפשרות לדעת בוודאות שהם פוטרו בעקבות המילואים

נטע זהבי לוי:  יכול להיות שהיו סיבות אחרות לכך, אבל זה סדר הגודל של האנשים שנרשמו

שפרה שחר: אם הם היו במילואים אז אילו סיבות אחרות?     

נטע זהבי לוי: יכול  להיות שהוא פוטר לפני כן, יכול להיות שהוא החליט להתפטר ונרשם אצלנו

נטע זהבי לוי:  יש כל מיני סיטואציות

נטע זהבי לוי:  אין לנו מידע ודאי על כך שהם פוטרו בעקבות כך שהם שירתו במילואים באופן ישיר

מיקי לוי: תודה רבה

מיקי לוי:  נציבות שירות המדינה, בבקשה

איל הנס: היושב-ראש, הראיתי כרגע לחברת הכנסת שיש לינק לאתר של החשב

איל הנס:  יש לה עדיין שאלות, אבל השאלות הן במקומן

מירב בן ארי: ברור, כי אני הולכת לבקש הלוואה עכשיו, אני רוצה לראות כמה זה עולה לי

דורי שארף: שלום, אדוני, ותודה על ההזדמנות לדבר על הנושא החשוב הזה

דורי שארף:  אני מתנצלת שאנחנו בזום, הוזעקנו בהתראה מאוד קצרה לדיון

דורי שארף:       גם בנושא השורה התחתונה של פיטורי המילואימניקים התקשי"ר אימץ את סעיף 41א לחוק החיילים המשוחררים (החזרה לעבודה) במלואו, והטמיע את זה בסעיף 34

דורי שארף: 392 לתקשי"ר

דורי שארף:  כך שאנחנו כבר עובדים גם בהתאם להנחיות החוק, גם בתוך התקשי"ר עצמו

דורי שארף:  מעבר לזה, בעניין הדברים החשובים מאוד שנאמרו כאן, אני רוצה להגיד שנציבות שירות המדינה מהרגע הראשון רואה בזה זכות וחובה לדאוג גם לחיילי המילואים וגם לבני או בנות הזוג שלהם שנותרו מאחור להחזיק את שירות המדינה ואת הבתים עצמם

דורי שארף:  אנחנו עוד לפני המלחמה הרחבנו את זכויות משרתי המילואים ויצרנו מעטפת שנוגעת גם לזכויות צבירת הוותק שלהם וההצטיינות וזכאות למענקים של תגמול תמרוץ וכל המעטפת הזאת

דורי שארף:       לגבי מה שחבר הכנסת טור פז וחברת הכנסת בן ארי ציינו, לגבי ההנגשה, לפני למעלה מחודש הפצנו לכל חייל וחיילת בקרב עובדי המדינה ובשירות המדינה כולו כלי דיגיטלי שמרכז את כל ההנחיות, כל הזכויות וכל ההטבות שחיילי המילואים משרתי המדינה זכאים להם

דורי שארף:  אני יכולה להעביר גם לכבוד היושב-ראש את הכלי הזה שתוכלו גם לראות איך זה נראה

דורי שארף:  דאגנו שזה יגיע אליהם לטלפונים הניידים, לא דרך המיילים, לא דרך גורם שלישי, בשביל שבאמת ההנגשה תהיה מקסימלית

דורי שארף:       בנוסף לזה אנחנו עובדים המון גם על ההנגשה התרבותית והקשירותית של העניין הזה

דורי שארף:  אנחנו מדברים המון עם סמנכ"לים ועם מנהלי הון אנושי וגם עם המנהלים עצמם כדי להכשיר אותם לאירוע הזה שנקרא חיילי מילואים, בין אם הם נמצאים בתוך המשרד ובין אם הם חוזרים עכשיו למשרד ובין אם הם עדיין לא צפויים לחזור למשרד

דורי שארף:  אנחנו מטפלים בהרבה מאוד מקרים שבהם יש איזשהו קושי בקליטה

דורי שארף:   בסופו של דבר משרדי הממשלה עבדו במצבה חסרה במשך כמה חודשים, וזה לא היה פשוט

דורי שארף:  לכן אנחנו עובדים גם על העניין הזה

דורי שארף:  גם למנהלים קשה לעבור בין המצבים האלה, ואנחנו רואים את זה ומטפלים בזה ונותנים להם הדרכות בנושא הזה

דורי שארף:  גם עשינו וובינרים לכל המנהלים שהם מנהלים עובדים ועובדות ששירתו במילואים כדי להנגיש להם כמה שיותר כלים, גם כלים רכים שזה ניהול, גם המלצות מעשיות על איך מנהלים את שיחת החזרה לעבודה, מה עושים כשאדם רוצה לחזור בפול-טיים, מבקש חופשה

דורי שארף:  ואנחנו מלווים אותם יד ביד בעניין הזה

דורי שארף:       בשבוע שעבר, ב-31 בינואר, לאור כתבות ולאור מקרה שהגיע לידיעתו של הנציב, הנציב בעצמו הוציא הבהרה לעניין איסור הפיטורים של חיילי מילואים בהתאם לחוק

דורי שארף:  גם זה משהו שחשוב לנו להגיד

דורי שארף:  אני מצטרפת לאמירות שנאמרו כאן, זה לא ראוי וזה לא משהו שאנחנו ניתן לו יד

דורי שארף:  אנחנו מטפלים בכל אירוע כזה שבו יש לנו איזשהו חשד שיש פגיעה בחייל או בחיילת מילואים על רקע השירות שלהם או הקריאה העתידית לשירות שלהם

דורי שארף:  זה מטופל גם בשגרה, אבל בעיקר בעת הזאת

דורי שארף:  תודה

מיקי לוי: תודה רבה לך

מיקי לוי:  גברתי מנעמ"ת, תנוח דעתך

מיקי לוי:  אני מחזיק את הצעת החוק שלי ואקרא לך תיקון סעיף 2: בחוק שוויון ההזדמנויות בעבודה התשמ"ח-1988, בסעיף 2א, אחרי חוק שירות הביטחון נוסח משולב, התשמ"ו-1986, יבוא: או של בני או בנות זוגם

מאירה בסוק: תודה

מיקי לוי: המוסד לביטוח לאומי, בבקשה

אוריאל כזום: בגדול אם אנשים יפוטרו עכשיו הם יגיעו אלינו בעוד חודש, כי יש הודעה מוקדמת

אוריאל כזום:  כלומר, בנתונים שלנו אנחנו לא רואים היום איזושהי תופעה כזאת

אוריאל כזום:  יש 3,286 מובטלים שהם במילואים, אבל אלה מובטלים שהיו לפני

מיקי לוי: הם דווקא מרוצים

אוריאל כזום: חשוב להגיד מילה טובה גם למעסיקים

אוריאל כזום:  הרוב המוחלט משלם בזמן, אכפת לו

אוריאל כזום:  יש לנו גם מוקד למעסיקים, לאנשי מילואים, והם נושאים בנטל

אוריאל כזום:  חשוב גם להגיד להם מילה טובה

מיקי לוי: נכון

מיקי לוי:  ההערה שלך כל כך חשובה

מיקי לוי:  יש כאן אחדות עם, מחויבות חברתית זה לזה בעקבות האירועים האלה

מיקי לוי:  האירועים שלא כשורה הם ספורדיים יחסית לאירוע הענק הזה, ושווה לתת מילה טובה גם למעסיקים על המאמץ שלהם שהם עושים בתשלומי החובה שלהם, בשכר

מיקי לוי:  יש אירועים, שמענו, המספרים הם לא גדולים לשמחתי, אבל אנחנו עוסקים בהגנה על חיילי המילואים

אוריאל כזום: אני אגיד משפט אחד

אוריאל כזום:  אני אקח מפה את הידע שעלה

אוריאל כזום:  אנחנו ננגיש את זה לאנשים שאנחנו פוגשים

אוריאל כזום:  אנחנו יוצאים לבסיסים ברמה יומית, לנקודות השחרור, יש לנו מוקד למילואים

אוריאל כזום:  אנחנו נדע להנגיש את המידע הזה לאנשים ששואלים אותנו שאלות, למרות שזה לא בתחום של ביטוח לאומי

אוריאל כזום:  נדע להנגיש את זה גם לנציבות הזדמנויות בעבודה וגם למשרד העבודה, כי זה מידע חשוב שחשוב שנוכל להנגיש אותו לאנשים

אוריאל כזום:  תודה רבה

מיקי לוי: תודה רבה

מיקי לוי:  משרד האוצר, אריאל הבר

מיקי לוי:  אני יודע שאין אף אחד, אני בכוונה אומר לפרוטוקול

מיקי לוי:  הנציג של משרד האוצר, אריאל הבר, היה אמור להצטרף אלינו מוועדת חוץ וביטחון, והוא פשוט הלך, כי המילואימניקים לא חשובים, כי הוועדה לא חשובה

מיקי לוי:  כך  משרד האוצר, שום דבר לא חשוב

מיקי לוי:  כל כך מצער

מיקי לוי:  הרי לא היינו מקבלים ממנו עכשיו התחייבות, אבל לפחות היה רושם את ההערות שלנו

מיקי לוי:  אם תהיה חקיקה, לאוצר לא תהיה ברירה והוא יבוא ויצטרך להתאים את עצמו

מיקי לוי:  אני אפילו לא טורח לשלוח מכתב

מיקי לוי:  לא צריך תשובות ישירות

מיקי לוי:  אבל הם יבואו אליי, ואני מכיר אותם טוב כי הייתי סגן שר האוצר

מיקי לוי:  אני יודע בדיוק איך הם עובדים שם

מיקי לוי:  אני מצר על כך

מיקי לוי:       משרד המשפטים, בבקשה

עילם שניר: אני מייעוץ וחקיקה

עילם שניר:  כמה דברים שעלו בדיון שנרצה להתייחס

עילם שניר:  האחד, דובר פה בהרחבה על האיסורים בחוק ועל ההגנות, אז רק לחדד שלפי החוק גם היעדרות במילואים לא ראינו אותה כהפסקה ברציפות העבודה, ולמעשה גם המעסיקים נדרשים להמשיך להפריש הפרשות פנסיוניות בתקופה הזאת, ולכן כל הנושא שצוין פה בתחילת הישיבה של הוצאה לחל"ת שאמור להיות נדרש, כי הוא בהגדרה השהיה של יחסי עבודה, הוא לא מתיישב עם כל ההוראות האלה

עילם שניר:  ולכן אנחנו לא חושבים שזה מסתדר

עילם שניר:  מבחינת החוק זאת לא אופציה קבילה

עילם שניר:  גם חופשה רגילה, אגב, לא ניתן לחייב עובד בשירות מילואים לפי חוק חופשה

מיקי לוי: אני מדבר על יציאה לחל"ת של בן או בת הזוג רק בהסכמתם

מיקי לוי:  מוציאים אותם לחל"ת, 70%, מי משלם את כל ההפרשים?       

עילם שניר: התייחסתי לאנשי המילואים עצמם

עילם שניר:  לגבי בנות זוג, יש תיקון חקיקה, תיקון לחוק הגנה על עובדים בשעת חירום, שעבר לפני כמה חודשים, שכרגע התוקף שלו הוא עד סוף החודש וניתן להאריך אותו בצו של שר העבודה

עילם שניר:  אני מבין שזה כרגע בבחינה

מיקי לוי: אני מאוד מכבד אתכם ואת חוות הדעת המקצועית שלכם

מיקי לוי:  אני רוצה להכניס בכפיפה אחת את נשות משרתי המילואים או בני הזוג של נשות המילואים

מיקי לוי:  יכול להיות איש מילואים שיש לו בעיה רפואית והוא לא משרת ואשתו משרתת

מיקי לוי:  זה לא משנה

מיקי לוי:  אני לא מוכן שיוציאו בנות זוג לחל"ת בניגוד לרצונן

מיקי לוי:  כי מה קורה? הן מחסירות ימים, בצדק

מיקי לוי:  מישהו צריך לקחת את הילדים למסגרות החינוך

מיקי לוי:  הן יוצאות מוקדם, בצדק

מיקי לוי:  הן קמות בלילה, כי הילדים בוכים, כי הטילים שורקים בשמי מדינת ישראל והן רצות לממ"ד

מיקי לוי:   לדברים האלה אין כל כך כיסוי

עילם שניר: חל"ת בהגדרה אמור להיות בהסכמה

מיקי לוי: אבל הוא לא יכול להוציא אותה לחל"ת בלי הסכמתה, כי אז היא מקבלת רק 70% מביטוח לאומי

שפרה שחר: והיא גם לא תקבל את כל הזכויות הסוציאליות

מיקי לוי: בחוק שלי אני עומד על תשלום

מיקי לוי:  לא מעניין אותי מי ישלם את זה, אני רוצה לתת כיסוי

שפרה שחר: כרגע המעביד סופג את זה

שפרה שחר:  אנחנו סופגים את זה באהבה, כי אנחנו אוהבים את אנשי המילואים

שפרה שחר:  אבל אנחנו בסך הכול עמותה, והמדינה צריכה לחשוב

מיקי לוי: מזל שהמעסיקים גילו גדלות רוח

מיקי לוי:  לא כולם, אבל זה שוליים

מיקי לוי:  אין אלפים

מיקי לוי:  שמעתי כאן את המספרים, התעודדתי

מיקי לוי:  תודה רבה לך, נציג משרד המשפטים

מיקי לוי:       כדרכי בקודש, אני רוצה להעביר לך את זכות הדיבור

מיקי לוי:  אתה רוצה להגיד משהו? בבוקר פתחתי עם בני משפחות החטופים וכל אחד סיפר את סיפורו במשך שלוש-ארבע דקות

מיקי לוי:  אם אתה רוצה להשמיע את קולך, בבקשה

זמיר חיימי: אני מקיבוץ ניר יצחק בעוטף עזה, המועצה האזורית אשכול

זמיר חיימי:  כבר אין מה להוסיף, כל יום מתגלים עוד סיפורים, אבל ההתחלה היא מאוד דומה

זמיר חיימי:  אשתי היא גם מנהלת צוות החירום של היישוב, אז מהממ"ד שלנו ניהלנו את כל הסיפור

זמיר חיימי:  אנחנו שומעים איך אנשים בכיתת הכוננות נפגעים, כשיש לי עוד שני ילדים בבית ששומעים את כל הרוע הזה

זמיר חיימי:  הכול התנהל מהבית שלנו

זמיר חיימי:  אישה שמנהלת מבחוץ את כיתת הכוננות, שלאט-לאט התחילה להיעלם

זמיר חיימי:  בעצם עד היום היא מנהלת את הכול בשיתוף עם מנהלת הקהילה

זמיר חיימי:  האחיין שלי, טל חיימי, הוגדר כחטוף

זמיר חיימי:  הנחת היסוד הייתה שהוא בחיים, אבל מתישהו אחרי כחודשיים וחצי הנחת היסוד התהפכה והודיעו לנו שהוא לא בחיים

זמיר חיימי:  קברנו אותו בקיבוץ רביבים בינתיים קבורה זמנית, כשאין לנו גופה

זמיר חיימי:  קברנו איזו קסדה בפנים שמתנדנדת בתוך הארון, כי זה מה שהיה לנו

זמיר חיימי:       התחלנו באילת

זמיר חיימי:  אנחנו היום מסופחים לקיבוץ אילות, שזה מתאים לנו מאוד

זמיר חיימי:  קצת בעייתי מבחינת המרחק, אבל אנחנו בקיבוץ אילות

זמיר חיימי:  אני חושב שאנחנו רוצים מאוד לחזור הביתה, אבל זה ייקח זמן כי המגבלה האמיתית היום היא שנת הלימודים

זמיר חיימי:  יש שתי מגבלות, קודם כל הביטחון שלנו

זמיר חיימי:  אנחנו רוצים את החזרת השבויים

זמיר חיימי:  אני מכיר כמעט את כולם, בטח את אלה שהם מאשכול, מהקשישים ועד הצעירים

זמיר חיימי:  אנשים שזה לא חשוב אם אני בקיבוץ שלהם, אבל גדלתי או עם הילדים שלהם או על ברכיהם

זמיר חיימי:  כולם מכירים את כולם

זמיר חיימי:  זה מצב לא קל, זה מצב קשה מאוד

זמיר חיימי:  כמובן שאלה שנהרגו גם השאירו לנו חור גדול מאוד בלב

זמיר חיימי:  יש לי בקשה אחת קטנה מהפוליטיקאים

זמיר חיימי:  אני רואה שאין פה הרבה, יש פה בעיקר יועצים

מיקי לוי: היו פה בבוקר

מיקי לוי:  הם שמעו את הדברים של החברים שלכם

זמיר חיימי: אני מבין שפוליטיקאים חיים באיזה עולם מקביל שאני לא חי בו

זמיר חיימי:  בטח היועצים כאן מכירים את זה יותר טוב ממני

זמיר חיימי:  אנחנו מבקשים קצת יותר חמלה

זמיר חיימי:  אני בהרגשה שאנחנו חיים בעולם של שקר, בעולם של פייק, ונמאס לנו שמשקרים לנו

זמיר חיימי:  אם יש עסקה אז שתהיה עסקה, אבל שלא ימציאו לנו כל מיני עסקאות פיקטיביות כדי להגיד אחרי זה: לא יכולנו

זמיר חיימי:  בגדול אנחנו רוצים לחזור הביתה

זמיר חיימי:  אנחנו רוצים שביום שנחזור הביתה תהיה מדינה שתעמוד מאחורינו, כי המדינה לא עמדה מאחורינו, ולא רק מהשבעה באוקטובר

זמיר חיימי:  אני חושב שהמדינה הזניחה, ובמכוון, את הקיבוצים באזורים האלה, את המושבים, וגם את עיירות הפיתוח

זמיר חיימי:  הגיע הזמן לשנות את הדיסקט

זמיר חיימי:  אני לא יודע איך עושים את זה

זמיר חיימי:  השתרשה פה תרבות ומנטליות ארגונית פוליטית שהלוואי שהייתי יודע איך נפטרים ממנה

זמיר חיימי:  מי שיוכל לתרום ולעזור במשהו, אשמח מאוד

זמיר חיימי:  תודה

מיקי לוי: תודה רבה לך

מיקי לוי:  המוזמנים כבר שמעו אותי

מיקי לוי:  אני קול ברור כבר מזה חודשיים – כל מחיר

מיקי לוי:  מדינת ישראל היא מדינה חזקה עם צבא חזק שיכול להשמיד את מפלצות החמאס מחר, מחרתיים

מיקי לוי:  גם אם יקרה משהו, הוא ייכנס עוד פעם, ולחסל את סנוואר

מיקי לוי:  חייבים להחזיר אותם הביתה, נקודה

מיקי לוי:  ולא חשוב לי המחיר

מיקי לוי:  אני ברור מאוד בעניין הזה, ולא כולם מסכימים איתי

מיקי לוי:  תודה רבה לך

מיקי לוי:       לשכת עורכי הדין, בבקשה, בזום

ערן גולן: הייתי גם      

איל הנס: אני  מצר על ההערה שלך

ערן גולן: בוקר טוב

ערן גולן:  אני יושב-ראש משותף של ועדת חקיקה דיני עבודה, והייתי שש שנים יושב-ראש של ועדת תעסוקה במשרד הביטחון שדנה בפיטורי חיילי מילואים

ערן גולן:       עלו פה כל מיני נושאים, אבל בעצם אף אחד, גם נציגי משרד הביטחון, לא דיברו על מה שקורה בפועל בוועדות התעסוקה

ערן גולן:  אני חייב לומר שהחוק הוא מאוד מיושן

ערן גולן:  יש הרבה מאוד סוגיות שהחוק לא מתייחס אליהן

ערן גולן:  חלקן מצריכות תיקוני חקיקה שלאף אחד לא ממש אכפת מהם, וחלקן לא מצריכות תיקוני חקיקה

ערן גולן:  לדוגמה, סוגיית המיסוי

ערן גולן:  אפשר לפסוק בוועדת התעסוקה על פי חמישה מהשכר הממוצע במשק או מהשכר של העובד

ערן גולן:  לאחר שניתנת החלטה, פקידי השומה מחליטים שהם ממסים את זה כאילו מדובר בשכר עבודה, למרות שזה בעצם פיצוי על עוגמת נפש או פיצוי לא ממוני שלא אמור להיות חייב במיסוי

ערן גולן:  אם היו פה נציגים של רשות המיסים, ואני מקווה שהוועדה תפנה אליהם – הנושא הזה שהפיצויים האלה יהיו פטורים ממס הוא קריטי, בוודאי לחיילי המילואים, בוודאי בתקופה הזאת

ערן גולן:       הסוגיה השנייה, נושא של פגיעות בחיילי המילואים שהן אינן עלות לכדי פיטורים

ערן גולן:  הסוגיה הזאת לא מוסדרת בצורה מיטבית מה קורה אם מפחיתים לך את המשרה, שמים אותך בחדר פחות טוב, מורידים לך את השכר

ערן גולן:  כל הדברים האלה לא מוסדרים בצורה מיטבית

ערן גולן:       הנושא של שימוע

ערן גולן:  האם אפשר לקרוא לך לשימוע כשאתה חוזר משירות מילואים, אבל סיום העבודה יהיה רק אחרי 30 יום, או אם ההצעה הנוכחית לאחר 90 יום

ערן גולן:  זה לא מוסדר

ערן גולן:       בנושא של חל"ת אני רוצה להתייחס לעמדת משרד המשפטים

ערן גולן:  כל עוד המדינה לא משפה את המעסיקים על תשלומי הפנסיה, וכאשר אנחנו מדברים בתקופה המיוחדת והיוצאת דופן עם המסה של חיילים, יש תמריץ מאוד גדול, במיוחד למעסיקים קטנים ובינוניים, להוציא עובדים לחל"ת

ערן גולן:  אז אפשר מפה עד להודעה חדשה לנופף בזה שזה מותר או שזה אסור

ערן גולן:  אבל אם המדינה לא משפה זה יקרה בפועל אצל כל אותם עסקים שקשה להם לשרוד

ערן גולן:  אלה הדברים העיקריים

ערן גולן:  חלק מהדברים מצריכים תיקוני חקיקה

ערן גולן:  אני אשמח אם הוועדה תקרא למשרד הביטחון, למשרד המשפטים, להקים צוות שיעדכן בדחיפות את ההוראות

ערן גולן:  שנים זה לא היה בראש מעייניהם של שני המשרדים האלה

ערן גולן:  ויש עוד תיקונים

איל הנס: אני מצר על ההערה שלך

ערן גולן: בעיקר נושא המיסוי

ערן גולן:  אין שום סיבה שבסופו של דבר לאחר שחייל מילואים הצליח בתביעה תבוא המדינה בדלת האחורית ותיגע במיסוי

ערן גולן:       הסוגיה האחרונה זו הסוגיה של גובה הפיצוי

ערן גולן:  היום זה פי חמישה, אין שום מניעה לקבוע שזה יהיה פי עשרה

ערן גולן:  גם ללכת להליך שמצריך עדות, שמצריך חקירות וחקירות נגדיות וסיכומים, כל זה בשביל בסוף 50,000 או 60,000 שקלים, אני די בטוח שיש לא מעט מילואימניקים שלאור העובדה שמדובר בסכום שהוא לא גדול בכלל לא מגישים תביעות למרות שהזכויות שלהם מופרות

מיקי לוי: לשכת עורכי הדין, אפשר לקבל מכם נייר עמדה עבור הוועדה? קצר וקולע, אל תעשו לי קורס באוניברסיטה

ערן גולן: נשמח להעביר לך נייר עמדה

ערן גולן:  שמעתי על הישיבה הזאת רק לפני כיומיים

ערן גולן:  אפשר להעביר נייר עמדה שמסכם את כל הנקודות שהזכרתי

מיקי לוי: פעם הייתם רציניים, היה לכם נציג שהסתובב פה בין הוועדות השונות

ערן גולן: בעברי הייתי יושב-ראש של ועדת תעסוקה

ערן גולן:  יש מעט אנשים שיכולים להגיד לכם על החוויות מהצד השני בתור הערכאה שדנה בפיטורים

ערן גולן:  אני מתנצל שלא הספקתי לכתוב משהו, אבל אני מקווה שההערות שלי הן מספיק חשובות כדי שאפשר יהיה לסלוח לנו על זה שלא הגשנו נייר עמדה

ערן גולן:  שוב, אין גם בעיה להגיש כזה, כי הסוגיה הזאת היא מספיק חשובה

ערן גולן:  ולא ביקשתי לעלות רק בשביל להגיד, כי הדברים הם באמת קריטיים

ערן גולן:  אף אחד מכל הגורמים שדיברו עד עכשיו לא יודע, כי הוא פשוט לא הגורם שדן בפיטורים

ערן גולן:  הוא לא רואה את כתבי התביעה, את כתבי ההגנה, את המנגנון איך זה עובד ומה הפגמים והחוסרים שקיימים בהליך עצמו שנועד להגן בסוף על החיילים

מיקי לוי: תודה רבה לך

מיקי לוי:  משרד מבקר המדינה, בבקשה

יאיר צבן: תודה, אדוני היו"ר, שלום למשתתפים

יאיר צבן:  אפתח ואומר שרבות מהסוגיות שעלו כאן בדיון על ידי המשתתפים נבדקות ממש בימים אלה על ידי צוותי הביקורת אצלנו במשרד מבקר המדינה, בכמה ביקורות שכבר החלו

יאיר צבן:  באופן פרטני אשקף בפניכם שלוש ביקורות עיקריות שבוחנות את טיפול המדינה באנשי המילואים ואת צמצום הפגיעה בהם ומיצוי הזכויות כלפיהם

יאיר צבן:       ביקורת ראשונה בנושא הזה הועלתה כאן בוועדה, זו כל התוכנית הכלכלית לאנשי מילואים שהם עצמאיים, בפרט כאלה שהם בעלי עסקים קטנים

יאיר צבן:  אנחנו נבחן את קיומה של התוכנית הזאת וכמובן את יישומה

יאיר צבן:  אני כרגע נוגע ברמת המקרו, אבל לכל נושא כזה יש גם רזולוציות יותר גבוהות שאנחנו ניכנס אליהן

יאיר צבן:  הועלו כאן כמה היבטים, אם זה אשראים, אם זה גביית חובות, אם זה מענקים כלכליים שונים וכו'

יאיר צבן:       הנושא השני עוסק בכל נושא תגמול למשרתי המילואים

יאיר צבן:  התגמול של המוסד לביטוח לאומי

יאיר צבן:  נבחן את התהליך הזה מקצה לקצה, החל מהנגשת המידע, גם נושא שהועלה כאן, איך המידע מונגש לאנשי המילואים, דרך התהליך עצמו

יאיר צבן:  נבדוק האם מוטל נטל בירוקרטי עודף על הגשת הבקשה

יאיר צבן:  ובסוף, בקצה, הנושא החשוב, האם הסכומים הכספיים משולמים בזמן במלואם לאנשי המילואים

יאיר צבן:       נושא שלישי, שהוא לא פחות חשוב ויש לו גם זיקה כלכלית, זה כל הנושא של טיפול המוסדות להשכלה גבוהה בסטודנטים שגויסו לחרבות ברזל

יאיר צבן:  נבחן את מתווה ההקלות גם בפן הכלכלי, גם בפן האקדמי, והאם בסופו של דבר הסטודנטים שגויסו ונלחמו עבור המדינה לא מקופחים כאשר הם חוזרים לשנה האקדמית שלהם

יאיר צבן:       אסכם ואזמין את כל המשתתפים, בפרט את העמותות והגופים שנמצאים כאן, דרככם לפנות אלינו לנציבות תלונות הציבור

יאיר צבן:  כל אחד שחש עוולה או שזכותו לא מוצתה מוזמן לפנות אלינו גם ברשתות, גם באתר

יאיר צבן:  יש לנו קו ייעודי לפניות הציבור בנושאים האלה, וכמובן כולכם מוזמנים ונפעל לטפל בכל תלונה בהקדם האפשרי

יאיר צבן:  תודה

מיקי לוי: תודה רבה אדוני היועץ

מיקי לוי:  תרצה להוסיף משהו?     

יואל הדר: לגבי מה שאדוני ביקש בתחילת הישיבה, לאור מה שאדוני שמע פה, אנחנו עושים עבודות

יואל הדר:  השאלה אם יש צורך לחוות דעת זאת כבר החלטה של אדוני כמובן

יואל הדר:  אם נצטרך נוסיף את זה לביקורת

מיקי לוי: מישהו רוצה עוד לדבר ולא נתתי לו? אין

מיקי לוי:  למעשה סעיף 21 לחוק מבקר המדינה מאפשר לוועדה להצביע ולחייב את המבקר לערוך דוח ביקורת

מיקי לוי:  קל לי מאוד להצביע, כי אני מצביע לבד וברוב קולות

מיקי לוי:  אין לי פה עכשיו אופוזיציה ואני יכול לנצח את כולם פה אחד

מיקי לוי:  אבל לאור מה שאמרתם, שאתם עורכים דוחות כאלה, אני סבור שצריך לאפשר לכם להכין איזשהו דוח ביקורת בנושא הזה, בלי שהוועדה תצביע

מיקי לוי:  נושא המילואימניקים הוא בנפשנו, יש לו חשיבות בלתי רגילה

מיקי לוי:  אז אני שלא כמנהגי לא אצביע ואחכה למשרד מבקר המדינה

מיקי לוי:  אני יכול להצביע במועד אחר

מיקי לוי:  אני כמעט 12 שנים פה, אני יודע לעשות תרגילים פוליטיים, להמתין שאף אחד לא יהיה ולהכריז על הצבעה

מיקי לוי:  אבל אני לא רוצה

מיקי לוי:  אני רוצה שזה יבוא מכם

מיקי לוי:  תקיימו בבקשה דוח, אפילו דוח מקוצר

מיקי לוי:  לא צריך להשקיע בו הרבה מאוד חודשים

מיקי לוי:  החומרים גלויים, ידועים, יש כאן אנשים מסביב לשולחן שיש בידיהם מידע שיכול להרכיב את הדוח הזה

מיקי לוי:  תתכללו אותו, ואחרי שתסיימו אשמח לקיים דיון נוסף

מיקי לוי:       תודה רבה לכם שבאתם לדיון החשוב הזה

מיקי לוי:  ישיבה זו נעולה